Ўзбекистонда коронавирусга қарши хитой-ўзбек вакцинаси ишлаб чиқарила бошлади TASHKENT. Kazinform - Ўзбекистонда коронавирусга қарши ZF-UZ-VAC2001 хитой-ўзбек вакцинасини ишлаб чиқариш йўлга қўйилди, деб хабар беради Kazinform мухбири Ўзбекистон Соғлиқни сақлаш вазирлиги матбуот хизматига таяниб.\nҚозоғистон Элчиси Швеция Қироли билан учрашди STOCKHOLM. Kazinform - Қозоғистон Республикасининг Швеция Қироллигидаги Фавқулодда ва Мухтор Элчиси Сергей Нуртаев Швеция давлати Қироли Карл XVI Густав билан учрашди. Бу ҳақда Kazinform Қозоғистон Республикаси Ташқи ишлар вазирлиги матбуот хизматига таяниб хабар берди.\nҚозоғистонда терговчиларнинг ўртача иш ҳақи қанча NUR-SULTAN. Kazinform- Жиноят ишини кўриб чиқиш ва тергов қилишда тергов мутахассисининг ўрни катта. Бугунги кунда Нур-Султанда 350 дан ортиқ терговчилар бор. Бу борада мамлакатда терговчиларга қандай шароитлар яратилган ва уларнинг маоши қанча? Бу саволга Нур-Султан ПД Тергов бошқармаси бошлиғи Ғумар Шинибеков жавоб берди, деб хабар беради Kazinform мухбири.\nЎзбекистонда аёллар кўпми ёки эркаклар TASHKENT. Kazinform – Ўзбекистон Давлат статистика қўмитаси мамлакатдаги фуқаролар жинсига оид маълумотни очиқлади, деб хабар беради Kazinform қўмитанинг расмий Telegram -каналига таяниб.\nБали ороли эмланган сайёҳлар учун очилди DENPASAR. Kazinform - Бали ороли пандемия туфайли 18 ойлик узоқ танаффусдан сўнг 19 мамлакатнинг эмланган сайёҳлари учун очиқ, деб хабар беради Kazinform Reytersга таяниб.\nПандемия руҳий саломатлик муаммоларини олдинги ўринга чиқарди – ЖССТ вакили ALMATY. Kazinform - Алматида Қозоғистон, Россия, Туркия, Ўзбекистон, Қирғизистон, Болгария ва бошқа мамлакатларнинг психиатрия ва психология соҳасидаги мутахассислари иштирокида «Руҳий саломатлик ва CОVID -19» халқаро илмий -амалий конференцияси бўлиб ўтмоқда, деб хабар беради Kazinform мухбири.\nЎзбекистонда бўлиб ўтадиган Президент сайловини 500 дан ортиқ хорижий кузатувчи кузатади TASHKENT. Kazinform – Тошкентда марказий сайлов комиссиясининг навбатдаги йиғилиши бўлиб ўтди. Улар Президентлик сайловларига тайёргарлик жараёни ва чет эллик кузатувчилар масаласини муҳокама қилишди, деб хабар беради Kazinform UzAга таяниб.\nҚозоғистонда тўққизта янги сув омбори қурилади NUR-SULTAN. Kazinform – Қозоғистон Бош вазири Aсқар Мамин янги сув омборлари қурилиши режалари билан бўлишди, деб хабар беради Kazinform мухбири.\nҚозоғистонда имтиёзли ипотека кредитлари учун 300 млрд тенгедан ортиқ маблағ ажратилади NUR-SULTAN. Kazinform - Қозоғистон Республикаси Бош вазирининг ўринбосари Роман Скляр аҳолининг ижтимоий заиф қатламларини уй-жой билан таъминлашга қаратилган чора -тадбирлар ҳақида гапирди, деб хабар беради Kazinform мухбири.\n«Алтай» жамоаси волейбол бўйича аёллар клублари ўртасидаги Жаҳон чемпионатида Осиё шарафини ҳимоя қилади NUR-SULTAN. Kazinform - Осиё волейбол конфедерацияси (AVC) Қозоғистоннинг «Алтай» клуби аёллар клублари ўртасидаги Жаҳон чемпионатида Осиё шарафини ҳимоя қилишини расман тасдиқлади, деб хабар беради Kazinform Қозоғистон Республикаси Миллий Олимпия қўмитаси матбуот хизматига таяниб.\nТараз шаҳрида этнослараро тотувликка бағишланган халқаро конференция бўлиб ўтмоқда TARAZ. Kazinform-Таразда «Ҳозирги пайтдаги этнослараро муроса: Тажриба ва истиқболлар» номли икки кунлик халқаро илмий-амалий конференция бошланди, деб хабар беради Kazinform.\nИнсоният ҳалигача муросасизлик ва ксенофобиядан қутулолмаяпти – Қозоғистон Президенти TARAZ. Kazinform - Қозоғистон Президенти Қасим -Жомарт Тоқаев Таразда бўлиб ўтаётган «Ҳозирги пайтдаги этнослараро муроса: Тажриба ва истиқболлар» халқаро конференцияси иштирокчиларига мурожаат қилди, деб хабар беради Kazinform.\nГиннеснинг рекордлар китоби дунёдаги энг бўйи узун аёлни рўйхатга олди NUR-SULTAN. Kazinform – Гиннеснинг рекордлар китоби дунёдаги энг бўйи узун аёлни рўйхатга олди, деб хабар беради Kazinform CNNга таяниб.\nЖССТ бир ҳафта ичида CОVID-19 инфекцияси 7 фоизга камайганини қайд этди GENEVA. Kazinform - Ўтган бир ҳафта ичида бутун дунё бўйича 2,8 миллиондан ортиқ одам коронавирус билан касалланган, 46 мингдан ортиқ одам вафот этган, дея хабар беради Kazinform.\n90 ёшли актёр Nеw Shepard кемасида космосга учди NUR-SULTAN. Kazinform - Канадалик Голливуд актёри, афсонавий «Star trek» фильмининг юлдузи Уильям Шатнер космосга чоршанба куни учиб кетди, деб хабар беради Kazinform BBCга таяниб.\nБугун Қозоғистон Президенти раислигида ОЕИК йиғилиши бўлиб ўтади NUR-SULTAN. Kazinform - Қозоғистон Президенти Қосим -Жомарт Тоқаев раислигида Олий Евросиё иқтисодий кенгаши йиғилиши видеоалоқа орқали ўтказилади. Бу ҳақда Президент матбуот котиби Берик Уали маълум қилди, дея хабар беради Kazinform.\nНорвегиянинг Кунсберг шаҳрида номаълум шахс бир неча кишини ўлдирди HELSINKI. Kazinform - Чоршанба куни Норвегиянинг Кунгсберг шаҳрида номаълум шахс томонидан уюштирилган ҳужум оқибатида бир неча киши ҳалок бўлди. Бу ҳақда Kazinform Норвегия телеграф бюросига (НТБ) таяниб хабар беради.\nҚР Сенати Каспий денгизини ҳимоя қилиш тўғрисида қонун қабул қилди NUR-SULTAN. Kazinform - Қозоғистон Парламенти Сенати «Каспий денгизининг денгиз муҳитини муҳофаза қилиш тўғрисидаги конвенцияга биологик хилма -хилликни сақлаш тўғрисидаги протоколни ратификация қилиш тўғрисида» ги қонунни қабул қилди, деб хабар беради Kazinform мухбири.\nБокс: Белграддаги Жаҳон чемпионати ғолиблари қанча мукофотлар олиши аниқланди NUR-SULTAN. Kazinform - Insidethegames.biz интернет -нашри Белградда бокс бўйича Жаҳон чемпионати ғолибларига бериладиган мукофотлар миқдорини эълон қилди, деб хабар беради Sports.kz.\nКанададаги фавқулодда ҳодиса: Ухлаб ётган аёлнинг тўшагига метеорит тушди NUR-SULTAN. Kazinform - Канадада ухлаб ётган аёлнинг каравотига метеорит тушди, деб хабар беради Kazinform.\n7 млн қозоғистонлик КВИга қарши вакцинанинг II-чи компонентини олди NUR-SULTAN. Kazinform – ҚР Соғлиқни сақлаш вазирлиги ҳозирга қадар эмланган қозоғистонликлар сони бўйича статистик маълумотларни эълон қилди, деб хабар беради Kazinform.\nҚозоғистонда коронавирус ва пневмониядан яна 39 киши вафот этди NUR-SULTAN. Kazinform - Қозоғистонда яна 39 киши коронавирус ва коронавирус пневмониясидан вафот этди. Бу ҳақда Соғлиқни сақлаш вазирлиги маълум қилди, деб хабар беради Kazinform.\nКоронавирус: Aқтўбе вилояти «яшил» зонага ўтди NUR-SULTAN. Kazinform - 2021 йил 14 октябр ҳолатига кўра, Қозоғистон ҳудудларида коронавирус билан боғлиқ эпидемиологик вазиятни баҳолаш матрицаси эълон қилинди, деб хабар беради Kazinform.\nҚозоғистонда ревакцинациянинг биринчи босқичида кимлар қатнашади NUR-SULTAN. Kazinform - Қозоғистонда ревакцинация ноябр ойининг учинчи ўн кунлигида бошланади. Бу қарор Қозоғистонда коронавирус инфекциясининг олдини олиш бўйича идоралараро комиссияси томонидан қабул қилинди, деб хабар беради Kazinform мухбири.\nҚозоғистонда 1,8 минг киши коронавирусдан соғайиб чиқди NUR-SULTAN. Kazinform - Қозоғистонда охирги бир кунда 1895 киши коронавирус инфекциясидан соғайиб чиқди, деб хабар беради Kazinform coronavirus2020.kz сайтига таяниб.\nРоссияда коронавирусдан вафот этганлар сони рекорд даражага етди MOSKVA. Kazinform - Россияда кетма-кет саккиз кун давомида вафот этганлар сони 900 дан камаймаяпти, деб хабар беради Kazinform мухбири.\nЕОИИ давлатлари раҳбарлари иқлим кун тартиби бўйича баёнот қабул қилади NUR-SULTAN. Kazinform - Олий Евросиё Иқтисодий Кенгаши йиғилишида иқлим ўзгариши бўйича баёнот қабул қилиybши кутилмоқда. Бу ҳақда Қозоғистон Президенти Қасим-Жомарт Тоқаев маълум қилди, деб хабар беради Kazinform мухбири.\nҚозоғистонда коронавируснинг кунлик даражаси ошди NUR-SULTAN. Kazinform - Қозоғистонда ўтган бир кунда коронавирус инфекцияси 1985 кишида ПЗР таҳлиллари билан тасдиқланди, деб хабар беради Kazinform coronavirus2020.kzга таяниб.\nҚР Президенти: Қўшни давлатлардан келадиган сув миқдори камайиши кузатилмоқда NUR-SULTAN. Kazinform – ҚР Президенти Қасим -Жомарт Тоқаев Нур-Султанда бўлиб ўтган «Париж битими ва Қозоғистоннинг углерод нейтраллиги мақсадларига эришиш йўллари» халқаро конференциясида қўшни давлатларнинг трансчегаравий дарёлари масаласини кўтарган, деб хабар беради Kazinform мухбири.


Хафиза Эгамбердиева | сайт переехал на www.awardslondon.com\nЯ журналист и редактор газеты «Сандувоч». Занимаюсь публицистикой, пишу стихи, повести и рассказы. Я начала заниматься творчеством еще в детстве (пишу с 12 лет).\nЧлен сообшества писателей Узбекистана.\nПовесть “БИР ДЎМБИРА ҚИСМАТИ”\nГазетанинг навбатдаги сони Наврўз байрамига бағишланадиган бўлди. Бундай пайтда шаҳардаги тантаналардан репортаж тайёрлайман, дегувчилар кўп. Арафада негадир кўнглим кенгликларни тилаб, чекка қишлоқларга боргим келди. Ўтган йили семинарларнинг бирида қўштепалик кекса адабиёт ўқитувчиси Норқизил Панжиевнинг ўз қишлоғига таклиф этгани ёдимга тушди.\nМуҳарриримиздан сўраб, котибамиз Зиёдани ҳам йўлга ҳамроҳ қилиб олдим. Бир соатдан зиёдроқ вақтим йўлда ўтди. Мактабда иккинчи соат бошланган экан. Ўқитувчилар хонасига борганимда Норқизил муаллимнинг ёзда пенсияга чиққанлигини, айни пайтда ўн-ўн бешта қўй қилиб, Қўштепага чиқиб кетганини, ҳар куни шомда қайтишини айтишди. Вақт тиғиз, сабрим чидамай мен ҳам тепаликка чиқишга ошиқдим. Қаршининг теп-текис йўлларида юриш бошқа-ю, тепаликка кўтарилиш бошқа. Йўл ярмида ҳамроҳим билан ҳансираб, чарчаб, ортга қайтмоқчи бўлдик. Кабинетга михланиб ўтириб, ҳар ишни енгилини кўзлаб, ўрганиб қолганмиз-да. Кекса ўқитувчи ишғол қилган баландликка чиқолмай, ортга қайтишдан ор қилдик.\nМана, ниҳоят баландликдамиз. Бор бўй-басти билан пойимизда намоён бўлган, бўй қизнинг чимирилган қошидек туташиб, ёнма-ён турган икки қир ўсма эмгандек кўм-кўк. Эндигина бош кўтараётган нимжонгина ўтлар офтобнинг нурларига интизор-илҳақ, беҳол титрайди. Ҳамалнинг кириб келишига ҳам оз қолибди. Кечагина ёққан ёмғирнинг ва ўт-ўланларнинг иси баҳор келаётганидан дарак бераяпти. Ҳадемай улар кучга кириб, кўкпатли гиламдек қирни эгаллайди. Бундай лаҳзаларда қушлар каби қанот боғлаб, кенгликлар сари учгинг келади. Кўкликлардан кўз тўлади. Оний фурсат ёлғиз қоласан. Табиат ва сен. Айни дамда тирикликнинг ўзиданоқ нашъа туйсанг, умр елдек ўтиб кетаётганидан маҳзун тортасан. Баҳор отлиқ чавандоз ёнингдан неча бор ўтиб кетди? Қай бирининг қўлидан тутдинг-у, қай бирини келиб-кетганини ҳам пайқамай қолдинг? Баҳор кўз олдингдан ўтдими ёки кўнглинг туб-тубидан. Тепага ўрлаганинг сари ҳуркак хаёлларнинг ипи дам-бадам узилаверади. Баландликдан туриб, фикрлаш осондек туюларкан. Ахир қанотсиз одам боласининг қувончу ташвишлари пастда. Бўйи билан баравар турмуш юкидан гоҳ эгилиб, гоҳ кеккайиб яшаяпти. Шу сабабким, баланд тоғларга, қирларга бир бор чиқиб, ўз юкидан баланд турмоқ истаб қолади киши.\nҲа, тепада кўзларинг тиниб, қулоқларинг том битиб қолгандек бўласан. Тирикчилик ташвишлари, муаммолар, эртанинг қайғуси нари сурилади. Кўксингни тўлдириб нафас оласан, эркин нафас. Вужудинг ила ўраб олган юрагингга ҳам кенглик керак бўлади. Осмонга термуласан. Ҳузурбахш лаҳзалардан бошинг айланади. Осмон билан ер бирлашгандек, нурдан либос кийган илоҳий қўшиқлар кўнгилга оқади. Уни ҳаводек ютоқиб симирасан. «Ҳайто-ҳуйт!». Тирикликнинг бу овози сергаклантиради. Хоҳишингни, истакларингни чегаралаб атрофга қарайсан. Ана, чўпон бир уюр қўй-эчкиларни қайириб қайтаяпти. Оқ каптарлар пастга эниб, қишлоқдаги дарахтлар орасидан кўриниб турган томларга қўнади. Қирнинг ўнгирида жойлашган қишлоқнинг кираверишида жойлашган мактаб биноси дов-дарахтлар орасидан оқариб кўриниб турибди. Ўнг томонида спорт майдони. Танаффус бўлдими, сукунатнинг юрагини ёриб, шўх-шодон овозлар уйғунлашиб, бир жарангдор куй ҳосил қилди. Эҳтимол, уни тинчлик куйи, деб атаса жоиз бўлар.\nҲадемай бу шовқин қиш бўйи димгирифта бўлиб, бир четда қолиб кетган қирни ҳам қоплайди. Пастга энганинг сари ғам-ташвишлар ростлигини тан ола бошлайсан. Тепаликда туриб ўйлаган фикрларинг пастга тўғри келмайди. Пастдагилар ҳам баравар тепага кўтарилишса, шунда бирон ўзгариш булар. Бу кўтарилиш эса фақат Наврўзда юз бериши мумкин.\nҲутнинг сўнгги кунлари бўлганлиги боис қуёш нурлари кишига хуш ёқади. Ҳар замон узоқлашгиси келмаётган қиш совуқ эпкинини юборади. Эндигина униб чиқаётган бу майсалар бир қарич бўлганидан ё ўроққа ёки қўй-қўзиларга ем бўлиши ҳақида ўйлармикан, балки шу сабаб енгилгина титрашаётгандир. Ёинки қуёш нурларига осилиб, кўкка қадар бўй чўзамиз, дермикан. Ўт-ўланларнинг, қушларнинг тилига тушунсак, яшаш осон бўлармиди, балким.\nКеча ҳам бу қирларда орзулар уммонида сузганлар борлигига, бугун ва эртага ҳам қирга кимдир чиқиб-тушишига ишонасан. Қишлоқнинг яхши-ёмон кунига гувоҳ бу забонсиз қир қанча йилбошини ўтказган бўлса. Яхши-ёмонни елкасида бирдек кўтариб, қувонган, эзилган, топталган, балки пинҳона оққан кўз ёшларини шимган. Бугун эса юраги тарс ёрилгудек бўлиб навбаҳорни кутаяпти. Наврўз байрамига ҳам саноқли кунлар қолди. Мактаб директори бизга қўшиб юборган бола Норқизил муаллимни топиб, бизни кўрсатди. Бир фурсатни нафас ростлашга сарф қилдик.\nЎрта бўйли, икки юзидан қон тепиб турадиган, миқти гавдасига нисбатан эпчил ва чайирлиги сезилиб турадиган муаллим тез-тез юриб, ёнимизга келди. Муаллимнинг қўлида қизғиш заранг таёқ. Негадир шу таёқни муаллимнинг ўзига ўхшатдим. Ёмон одатим бор. Болалигимда далага чиқсам, ҳамманинг кетмони ўзига ўхшайди, деб ўйлардим ва кетмонда эгасининг юзини кўрардим.\n-Наврўз ҳақида ёзишим керак, қўштепаликларнинг йилбошисини роса мақтагандингиз, – дедим салом-алик қиларканмиз.\nНорқизил муаллимнинг айтишича, қўштепаликлар ҳар йили Наврўзни шу қирда нишонлайди. Шоду хуррамлик қирдаги жимликни бузиб, куй-қўшиқлар янграйди. Кимдир келида атай кўкартирилган буғдойни туйса, кимдир унинг оппоқ ширасини қозонга тўкиб келади. Юзига доғ тушган ҳомилали келинчаклар буғдой ширасига юзларини артишади. Сумалак ковлашни бошлаган момоларга ёнғоқ беришади. Аёл кўзи ёриган пайт сумалакда қайнаб чиққан ёнғоқ мағзи билан юзини артса доғлар кетармиш. Ҳа, қўштепаликларнинг атир-упаси ҳам, дори-дармони ҳам табиат. Йилбошига тараддуд кўриш буғдой кўкартириш билан бошланади. Ҳам энгил-боши, ҳам кўнгли тоза, рўзғори саранжом-саришта, фарзандлари қобил кайвони аёл аввал ўн-ўн беш кило cара буғдойни ювиб, дока ташланган катта тўқима сават устига ёяди. Бу иш Наврўздан бир ҳафта олдин бошланади. Агар вақт тўғри ҳисобга олинмаса, буғдой майсаси хиёл зиёда ўсса, сумалак аччиқрок таъм ҳосил қилади. Унда буғдой кўкартирган аёлнинг боши балога қолади. Майсани ўтказиб юборибди, деган таънани бир йил эшитиб юришнинг ўзи бўлмайди. Шу боис бу машаққатли иш ҳар йили Зайпа момонинг чекига тушаркан. Майсанинг ширасини олиш ҳам осон иш эмас. Бу юмуш билаги бақувват, таҳорати бор, озода жувонларга топширилади. Оёқ олиши озгина гумонга сабаб бўлганлар сумалак бошига даримаслиги лозим. Йўқса, сумалакка шифобахш қувват берадиган малаклар қочиб кетармиш. Қўштепанинг сумалаги суюқмас, жуда қуюқ бўлади. Улар суюқ сумалакни хом деб ўйлашади. Муаллимнинг фикрича, суюқ сумалак ҳам яхши. Айниқса, ошқозон-ичак касалликларига бопта тушади. Зарда қўзғамайди. Қаттиқ сумалак эса қанча сақланса ҳам, айнимайди. Илик уздидан ўтказиб, сумалак пишиғигача туради. Қишда озгина саримой солинса, юмшоқ, ҳузурижон бўларкан.\nНаврўз ҳар томондан аёллар боши узра қўйиб, олиб келаётган дастурхондаги турли таомлар, кўксомсалар ейиш билангина ўтиб кетса, келгуси йил Наврўз келишини қишлоқ аҳли шунчалар орзиқиб кутармиди? Йўқ, албатта. Тўкин дастурхон уларнинг кўнглини тўлдиролмайди. Урф-одатлар, айтишувлар, миллий ўйинлар билан биргаликда достонларни асрдан-асрга, оғиздан-оғизга олиб ўтувчи кўприкдир бу байрам. Боз устига кўнгилларда ҳар йили янгидан куртак отадиган баҳорий ҳис-туйғуларни ҳам Наврўз туфайли куз шамолидан, қишнинг заҳридан асраб қоламиз. Шу боисми, байрамга тадорик кўраётганлар ўқтин-ўқтин йўл қарашади. Машҳур санъаткорлар ташрифи ҳам бу интиқликни йўқотолмайди. Қишлокдан атай вакил юборишган. Келяптими? Бошқа жойга кетиб қолмадимикан? Қозонга ёғ доғлаётганлар ҳам, сабзи тўғраётганлар ҳам бир-бир тўхтаб йўл қарашади. Ниҳоят бола-бақранинг пастга қараб қийқириб, югуриб кетаётганлигидан хотиржамлик ҳукмрон бўлади. «Ҳай-ҳайя. Раббимов!» Бу қадрдон овозни эшитишмаса уларга байрам татимайди. Кўзлар кулади, юзларга табассум балқийди. Дўмбиранинг оҳанги Наврўз байрами бошланганидан дарак беради. Гўёки дўмбира унинг руҳидек, қирга жон қиради. Ҳамма юмушини тезроқ тугаллашга, қадим оҳангларга пешвоз чиқишга ошиқади.\nДўмбира сайраяпти. Мусиқий алифбонинг ҳеч қайси қонуниятларига бўйсунмаган қайсар, тепаликка интилаётганларнинг қалбидек шаддод, тўпори, покдамон. Кўнгиллар яйраяпти. Баъзан маҳзун, баъзан шодон бу оҳанг узанига сиғмай оқаётган асов дарёдек тўполон билан бориб, эл кўнглига қуйилаётир. Неча асрлар давомида не-не қирғинбарот урушлар, талон-тарожлару босқинларни кўрган бу эл қатори дўмбира ҳам ўз бошида не-не синоатларни кўрди. Балки шу боис у хилватнишин хонадонларда, назокатли давраларда, қасрларда эмас, кенг далаларда, қирларда, тўй-байрамларда етти ёшдан етмиш ёшгача бўлган кишиларни, бир жойга тўплай олар. Муаллим бу жойларда достон айтиб, терма тузадиганларни шойир дейишади, деди. Қишлоқ аҳли қора қошлари бароқ, катта-катта кўзлари кўкимтир, ўрта бўй, саксонни қаршиласа-да йигитлардек эпчил ва хушчақчақ шойирига қараганда кўзлари ёшланади. Оқидан қуй, – дейди у баъзан пиёлани кетма-кет узатиб. Шу савилни ичиб олгандан кейингина унинг дўмбираси шўхчан янграйди. Ундаги гоҳи кўзга ташланиб қоладиган, ўзбекка хос бўлмаган айрим одатларини ҳам, андишасизликка йўйишмайди. Муҳими, у келади ва дўмбира оҳанги қирни эгаллайди:\n-Қўштепада қўшкарнайлар ҳозирми,\nБаҳорой кеп қирга хатин ёзирми,\nҚизғалдоқлар қизарган бу тепада\nОй қизларим дастурхонлар ёзарми.\nШойир дўмбирани чертганча даврадагиларнинг атрофидан айланиб, айланиб хониш қилади:\n-Бошима тож кўрдим хумоли,\nКуйдайин юртимнинг шамоли,\nТоғларнинг бошини ўраган,\nМомомнинг армонли рўмоли.\nСумалак бошидаги Зайпа момо ўзига тикилиб терма айтаётган шойирдан, тушиб кетган тишларини яширибми, ёки ҳаё босибми, шимарилган кенг енгларини тушириб, оғзини оқ рўмолининг бир учи билан бекитиб кулади ва дўмбира оҳангига монанд бош тебратиб, муқом қилади. Шойир момонинг муқомига мос бош тебратиб, ундан нари кетади.\n(76 голосов, средний бал: 4,17 из 5)


Беларусь Орол фожиаси оқибатларини енгишда кўмаклашади\n01:30 16 Январ 2021\n© Foto : "Гродненская правда"\n14:07 29.10.2019 (Янгиланган 19:51 29.10.2019) Ҳавола олиш\nБеларусь табиий ресурслар ва атроф-муҳитни муҳофазалаш вазири Андрей Худык Нукусдаги форумда сўзга чиқар экан, Орол фожеаси оқибатларини енгишда Ўзбекистон билан ҳамкорлик қилиш йўллари хусусида тўхталди.\nФорум қатнашчиси Беларусь вазирининг қайд этишича, қуриб кетаётган орол аҳволи унга ниҳоятда кучли таъсир кўрсатибгина қолмай, икки хил кайфиятни ҳам ҳис эттирди.\nОролбўйида инновация ва технологиялар ҳудуди ташкил этилади\n“Бир томондан экологик офат миқиёси кишини ҳам ҳайратда қолдиради ва ҳамда унга қўрқинч ҳиссини улашмай қолмайди. Бошқа томондан эса умид ҳисси бор. Зеро, бу мавзуда Ўзбекистон раҳбариятининг сиёсий иродаси яққол намоён бўлиб турибди. Яъни давлат раҳбари мазкур фожиа оқибатларини юмшатиш ва минтақада тўлақонли ҳаётни қайта тиклаш йўлида барча нарсага тайёр эканлиги шундоқ кўриниб турибди”, - дейди Худык Sputnik Ўзбекистон мухбири билан интервьюсида.\nСуҳбатдош айтишича, бу муаммо Беларусь учун ниҳоятда яқин, чунки ўз тарихи давомида республика оғир экологик фожиаларга дуч келган. Мамлакат бу борада бой тажрибага ва бошқалар билан баҳам кўра оладиган илмий ишланмаларга эга эканлиги ҳам таъкидлаб ўтилди.\n“Бизнинг сув ҳавзаларимиз кўп, шундай бўлса-да, ер ости сувлари сатҳи тушганини қайд этяпмиз. Бу каби муаммоларнинг сабабларини биламиз, албатта, ва ҳозирда уларга қарши муваффақиятли курашяпмиз ҳам. Ушбу маънода, ўзбек ҳамкасбларимизга ишланмаларимизни тақдим этишга тайёрмиз”, - дея якун ясади Беларусь вазири.\nОрол бўйи муаммоларига бағишланган конференцияда Ўзбекистон, Беларусь ва Қозоғистондан етакчи мутахассис-экспертлар ҳамда БМТ ва ЕИ вакиллари иштирок этди.\nБеларусь поможет Узбекистану в ликвидации последствий высыхания Арала — министр


ВИДЕО: Эрон армияси ўз жанговар роботлари билан мақтанмоқда - Terabayt.Uz\nРобототехника ривожланиб, қўлланиш соҳалари кенгаймоқда, аммо ҳарбий йўналишда янгича қурилмаларнинг аҳамияти катта. Ҳатто мутахассислар жанговар роботларнинг тараққиётидан хавфсирай бошлашган.\nЭрон Ислом Республикасининг армияси ўзининг расмий Twitter-аккаунтида эълон қилинган лавҳа ҳам мутахассисларнинг хавотири бежиз эмаслигидан дарак беради. Унда янгича, ғайриоддий қуролларнинг синов жараёнларидан олинган видео ва суратлар намойиш этилган.\nГувоҳи бўлаётганингиздек, олти ғилдиракли жанговар робот-машиналар катта тезликда, кескин бурилишлар билан ҳаракатлана олади. Устига ўрнатилган Калашников автоматидан нишонга ўт очади, танкнинг остига кириб портлатиб юборади. Шунингдек, лавҳада жанговар дронларга ҳам кўзимиз тушади.\nШу ўринда айтиб ўтиш ўринлики, Эрон ўзининг ядро дастури устидаги ишлари сабабли кўпгина мамлакатлар (хусусан, АҚШ ва унинг иттифоқчилари) томонидан санкцияга учраган. Шунга қарамасдан, мазкур республика қуролланишни жадал тарзда давом эттирмоқда.\nЭрон Ислом Республикасининг юқоридаги лавҳада кўрсатилган роботи Heidar-1 деб номланиши айтилган. Бироқ унинг техник хусусиятлари ва жанговар имкониятлари ошкор этилмаётир. Эроннинг янгича ҳарбий роботлари разведка қурилмалари сифатида ҳам қўлланилиши мумкин, дея хавотир билдиришмоқда мутахассислар.\nЎҚИНГ: Уч буюк держава – Россия, АҚШ ва Хитой ҳарбий қудратини рақамларда батафсил солиштириб кўрсатишди\n#қурол #Робот #янги технологиялар #робототехника #Эрон #жанговар робот


MR Метронидазол – Meducate.uz – Дорилар ҳақида маълумотлар ўзбек тилида\nHome Йўриқномалар MR Метронидазол\nПрепаратнинг савдо номи: MR Метронидазол\nДори шакли : инфузия учун эритма.\nТаркиби: 100 мл эритма қуйидагиларни сақлайди:\nфаол модда: метронидазол-500 мг.\nПротозойларга қарши ва микробларга қарши препарат, 5-нитроимидазол ҳосиласи. Таъсир механизми анаэроб микроорганизмлар ва бир хужайрали микроорганизмларнинг ҳужайра ички транспорт оқсилларининг 5-нитрогуруҳини биокимёвий тикланишига боғлиқ. Тикланган 5-нитрогуруҳи микроорганизмлар ҳужайрасининг ДНК си билан ўзаро таъсир қилиб, уларнинг нуклеин кислоталари синтезини ингибиция қилади, бу бактериянинг ҳалок бўлишига олиб келади. Trichomonas vaginalis, Entamoeba histolytica, Gardnerella vaginalis, Giаrdia intestinalis, Lamblia spp., ҳамда облигат анаэроблар Bacteroides spp. (шу жумладан Bacteroides fragilis, Bacteroides distasonis, Bacteroides ovatus, Bacteroides thetaiotaomicron, Bacteroides vulgatus), Fusobacterium spp., Veillonela spp., Prevotella (P.bivia, P.buccae, P.disiens), ва айрим граммусбат микроорганизмларга (Eubacterium spp., Clostridium spp., Peptococcus spp., Peptostreptococcus spp.) нисбатан фаол. Ушбу штаммлар учун МБК 0,125-6,25 мкг/мл ни ташкил қилади.\nОрганизмнинг кўпчилик тўқима ва суюқликларида, шу жумладан ўпка, буйрак, жигар, тери, орқа мия суюқлиги, мия, сафро, сўлак, амниотик суюқлик, абсцесслар бўшлиғи, қин секрети, уруғ суюқлиги, кўкрак сутида бактерицид концентрацияларга эришади. Гематоэнцефалик ва йўлдош тўсиғидан ўтади. Тақсимланиш ҳажми: (Vα): катталарда – тахминан 0,55 л/кг; янги туғилган чақалоқларда – 0,54–0,81 л/кг ташкил қилади. Плазма оқсиллари билан боғланиши – 10-20%.\nҚондаги максимал концентрацияга (Смах) 30-60 минутдан кейин эришилади, терапевтик концентрацияси 6-8 соат давомида сақланади. Препаратнинг қондаги минимал концентрацияси (Сmin) кейинги юборишда-18 мкг/мл. Меъёрий сафро ҳосил бўлишида метронидазолнинг сафродаги концентрацияси вена ичига (в/и) юборилганида, плазмадаги концентрациясидан анча юқори бўлиши мумкин.\nОрганизмда метронидазолнинг тахминан 30-60% гидроксил гуруҳи қўшилиши, оксидланиш ва глюкоурон кислотасини қўшилиши йўли билан метаболизмга учрайди. Асосий метаболити (2-окси метронидазол) ҳам протозойларга ва микробларга қарши таъсир кўрсатади.\nЖигарнинг меъёрий фаолиятида ярим чиқарилиш даври (Т1/2) – 8 соат (6 дан 12 соатгача), жигарнинг алкоголли шикастланишида – 18 соат (10 дан 29 соатгача), янги туғилган чақалоқларда: ҳомиладорликнинг 28-30 ҳафталигида туғилган тахминан – 75 соат, 32-35 ҳафталиги да мувофиқ – 35 соат, 36-40 ҳафталигида 25 соат. Буйрак орқали – 60-80%, (20% ўзгармаган ҳолда), ичаклар орқали – 6-15% чиқарилади.\nБуйрак клиренси – минутига 10,2 мл. Буйрак фаолиятини бузилиши бўлган беморларга қайта юборилганидан кейин метронидазолнинг қон зардобида тўпланиши кузатилиши мумкин (шунинг учун буйрак фаолиятининг оғир бузилишлари бўлган беморларда қабул қилиш сонини камайтириш керак). Метронидазол ва асосий метболитлари гемодиализда қондан тез чиқарилади (Т½ 2,6 соатгача қисқаради). Перитонеал диализда оз миқдорда чиқарилади.\nПротозой инфекциялари: ичакдан ташқари амёбиаз, шу жумладан жигарнинг амёбали абсцесси, ичак амёбиази (амёбали дизентерия), трихомониаз, гиардиазис, балантидиоз, лямблиоз, тери лейшмониози, трихомонад вагинит, трихомонад уретрит, Bacteroides spp. (шу жумладан B.fragilis, B.distasonis, B.ovatus, B.thetaiotaomicron, B.vulgatus) чақирган инфекциялар: суяклар ва бўғимларнинг инфекциялари, марказий нерв тизимининг (МНТ) инфекциялари, шу жумладан менингит, бош мия абсцесси, бактериал эндокардит, пневмония, ўпка эмпиемаси ва абсцесси.\nСохтамембраноз колит (антибиотикларни қўллаши билан боғлиқ).\nОперациядан кейинги асоратларни (айниқса чамбар ичак тўғри ичак олди соҳасидаги операциялар, аппендэктомия, гинекологик операциялар) олдин олиш.\nКатталар ва 12 ёшдан ошган болаларга бошланғич 0,5-1 г дозада в/и томчилаб (инфузия давомийлиги 30-40 минут) буюрилади, кейин ҳар 8 соатда 500 мг дан минутига 5 мл тезликда юборилади. Яхши ўзлаштирилганида биринчи 2-3 инфузиядан кейин оқим билан юборишга ўтилади. Даволаш курси 7 кун ташкил қилади. Зарурати бўлганида в/и га юбориш узоқроқ муддат давом эттирилади. Максимал суткалик доза – 4 г ташкил қилади. Кўрсатмалар бўйича ичга, 400 мг дозада суткада 3 марталик тутиб турувчи қабулга ўтиш амалга оширилади. 12 ёшгача бўлган болаларга худди шундай бир марталик 7,5 мг/кг дозадаги тартибда буюрилади.\nОлдини олиш мақсадида катталар ва 12 ёшдан ошган болаларга в/и га томчилаб операция арафасида 0,5-1 г дан, операция куни ва кейинги кунлари суткада 1,5 г дан (500 мг дан ҳар 8 соатда) буюрилади. 1-2 кундан кейин ичга тутиб турувчи даволашга ўтилади. Сурункали буйрак етишмовчилиги (СБЕ) ва креатинин клиренси (КК) минутига 30 мл дан кам ва/ёки жигар етишмовчилиги бўлган беморларда максимал суткалик доза – 1 г дан кўп эмас, қабуллар сони – суткада 2 марта буюрилади.\nРадиосенсибилизацияловчи восита сифатида в/и га томчилаб 160 мг/кг ёки тана юзасининг 4-6 г/кв м ҳисобидан нурлантиришни бошлашдан 0,5–1 соат олдин юборилади.\nНурлантиришнинг ҳар бир сеансидан олдин 1-2 ҳафта давомида қўлланади. Нур билан даволашнинг қолган даврида метронидазол қўлланмайди. Максимал бир марталик доза 10 г дан, курслик – 60 г дан ошмаслиги керак. Нурлантириш чақирган интоксикацияни бартараф қилиш учун глюкоза ёки натрий хлоридининг изотоник эритмаларини томчилаб юбориш қўлланади.\nЎта юқори сезувчанлик, лейкопения (шу жумладан анамнездаги), МНТ органик шикастланишлари (шу жумладан тутқаноқ), жигар етишмовчилиги, (юқори дозаларда буюрилган ҳолда), ҳомиладорлик (I уч ойлиги), лактация даврида қўллаш мумкин эмас.\nҲомиладорлик (II-III уч ойликлар), буйрак/жигар етишмовчилигида эҳтиёткорлик билан\nЦиметидин метронидазолнинг метаболизмнининг ингибиция қилади, бу қон зардобида унинг концентрациясини ошишига ва ножўя таъсирларининг ривожланиши хавфини ошишига олиб келиши мумкин.\nЖигар микросомол оксидланиш ферментларини рағбатлантирувчи (фенобарбитал, фенитоин) препаратларни бир вақтда буюриш, метронидазолни чиқаришини тезлаштириши мумкин, бунинг натижасида унинг плазмадаги концентрацияси пасаяди.\nЛитий препаратлари билан бир вақтда қабул қилинганда, литийнинг плазмадаги концентрациясини ошиши ва интоксикация белгиларини ривожланиши мумкин.\nДаволаш даврида этанолни қабул қилиш мумкин эмас (дисульфирамсимон реакциялар ривожланиши мумкин: қоринда спастик оғриқлар, кўнгил айниши, қусиш, бош оғриғи, юзга тўсатдан қон оқиб келиши).\n18 ёшгача бўлган беморларда амоксициллин билан мажмуада қўллаш тавсия қилинмайди.\nСийдикни тўқ ранга бўяйди. Аёллардаги трихомонад вагинитни ва эркаклардаги трихомонад уретритни даволашда жинсий ҳаётдан сақланиш керак. Даволаш хайз кўриш вақтида тўхтатилмайди. Трихомониазни даволашдан кейин ҳайз кўришнинг навбатдаги уч цикли олдидан ва кейин назорат синамаларини ўтказиш лозим. Лямблиозни даволашдан кейин, агар белгилари сақланса, 3-4 ҳафтадан кейин бир неча кун оралиғида аҳлатни 3 марта таҳлилини (айрим муваффақиятли даволанган беморларда инвазия чақирган лактозани ўзлаштираолмаслик бир неча ҳафта ёки ойлар давомида, лямблиоз белгиларини эслатиб сақланиши мумкин) ўтказиш лозим.\n0,5% ли инфузия учун эритма 100 мл дан пластик флаконларда.\nОлдинги мақолаMR Меновазин22.03.2018\nMR Митрогил22.03.2018Кейинги мақола


ОИЛАНИНГ, ЖАМИЯТНИНГ БАХТИ - Ўзбекистон овози газетаси\nОИЛАНИНГ, ЖАМИЯТНИНГ БАХТИ\nСоғлом она ва бола йилида аҳоли, хусусан, хотин-қизлар саломатлигини мустаҳкамлаш борасида зиммамизда янада масъулиятли вазифалар турибди. Партиянинг «Фаол аёллар» қаноти бу масалада нималарга эътибор қаратиши керак?\nОйша МАТНИЁЗОВА, ЎзХДП «Фаол аёллар» қаноти Элликқалъа туман бўлими етакчиси:\n— Халқимиз азалдан оналарни, аёлларни бошига кўтаради, эъзозлайди. Қон-қонимизга сингиб кетган бу фазилат ҳар биримизни хотин-қизларга чуқур ҳурмат ва эҳтиром кўрсатиш, оилада ва жамиятда уларнинг мавқеини мустаҳкамлаш, саломатлигини муҳофаза қилиш ишларининг кенг кўламда олиб борилишига кўмаклашишга ундайди.\nЎтган йили хотин-қизларнинг репродуктив саломатлигини мустаҳкамлаш, соғлом турмуш тарзини шакллантириш, қизларни ҳаётга тайёрлаш, оналик ва болаликни муҳофаза қилиш масалаларига бағишланган 10 дан ортиқ учрашув ҳамда давра суҳбати ўтказдик. Ҳар бир тадбирда иштирокчиларнинг фикр-мулоҳазалари, таклифларини ўргандик. Натижада олис ҳудудларда истиқомат қиладиган хотин-қизларни ташвишга солаётган айрим масалалар депутатларимиз, ҳамкор ташкилотлар кўмагида ҳал қилинди.\nМенимча, оилаларни мустаҳкамлаш, соғлом турмуш тарзини шакллантириш, оналик ва болаликни муҳофаза қилиш борасидаги ташаббусларни янада кучайтиришимиз керак. Бу борада партиямиз сафидаги депутат аёллар ва «Фаол аёллар» қаноти етакчилари куч ва имкониятларини бирлаштириш, ҳар бир оилага кириб бориш, эрта никоҳнинг салбий оқибатлари, соғлом турмуш тарзини шакллантириш, қариндош-уруғлар ўртасидаги никоҳнинг олдини олиш борасида тарғибот-ташвиқот ишларини изчил йўлга қўйишимиз зарур.\nТадбирларни шунчаки маърузалар асосида эмас, ушбу масалаларга бағишланган видеороликлар, ибратли оилаларнинг ҳаётий тажрибалари, кўпни кўрган, ёши улуғ отахон-онахонларнинг фарзанд тарбиясидаги ўгитлари асосида ўтказиш муҳим аҳамият касб этади.


Грузияда сўнгги пайтларда содир этилаётган жиноятлар сони кескин кўпайган.\n17 январ 2021, Тошкент вақти: 05:48\nБуни Грузия Ички ишлар вазири Коба Нарчемашвили ҳукумат йиғинида маълум қилди.\nУнинг, шунингдек, билдиришича, 2002 йилда Грузияда 2001 йилга қараганда 25 фоиз кўпроқ жиноят содир этилган. 2003 йилда эса жиноятлар сони янада ошган.\nКеча БМТ Бош котиби Кофи Аннан ва Грузия парламенти раиси Нино Буржанадзе жиноий гуруҳларни йўқ қилиш чораларини муҳокама қилган эдилар.\nЎтган ҳафтада бир ҳарбий гуруҳ Ходори дарасида гаровга олинган БМТнинг 3 нафар ходими ҳамда грузиялик таржимонни озод этган эди.


Главная / Наша продукция / ВСЕ ПРЕПАРАТЫ / Гексоларин спрей\n- средство для лечения ангины;\n- грибковые поражения ротовой полости и гортани (кандидоз);\n- пре и постоперационное лечение при стоматологических оперативных вмешательствах и травмах ротовой полости и гортани;\n- бронхиальная астма или любые другие заболевания дыхательных путей, связанные с их гиперчувствительностью;\nПрепаратнинг савдо номи: Гексоларин\nТаъсир этувчи моддалар (ХПН): гексетидин\nДори шакли: махаллий қўллаш учун спрей\nфаол моддалар: гексетидин – 2,0 мг.\nёрдамчи моддалар: 96% ли этанол, натрий сахарини, полисорбат-80 (твин- 80), ментол (левоментол), метилсалицилат, лимон кислотаси, анис мойи, қалампир ялпиз мойи, тозаланган сув.\nТаърифи: тиниқ ёки енгил товланувчи, ўзига хос хушбўй ҳидли суюқлик.\nФармакотерапевтик гуруҳи: Маҳаллий қўллаш учун антисептик восита\nАнтибактериал ва замбуруғларга қарши фаоллиги.\nГексетидин микроорганизмларнинг граммусбат ва грамманфий штаммларига, ҳам аэроб, ҳам анаэробларга нисбатан антибактериал таъсирга эга.\nАэроб штаммларга нисбатан асосан бактериостатик таъсирга эга эканлигини, бактерицид таъсири эса кучсиз эканлигини таъкидлаш лозим. Анаэроб штаммларга нисбатан эса гексетидин яққол бактерицид таъсирга эга.\nТаъсир механизми тиамин билан рақобатли таъсирдан иборат: гексетидинни тузилиши микроорганизмларни ўсиши учун керак бўлган тиаминни тузилиши билан ўхшаш. Гексетидин анестетик ва гемостатик таъсирга эга. Препарат ўраб олувчи таъсир кўрсатади. Ҳатто узоқ муддат қўллашда ҳам препаратга резистентлик ривожланмайди.\nГексетидин шиллиқ қаватларда тутиб қолинади; бурун-ҳалкум соҳасига қўллашда сўрилиши минимал бўлади. Радионишонланган гексетидин билан ўтказилган тадқиқотларда бир марта қўллангандан кейин оғиз бўшлиғи тўқималарида гексетидинни тутиб қолиниши вақти 10 соатдан кўпроққа эришилган, бир неча ҳолларда эса гексетидиннинг излари 65 соатдан кейин аниқланган.\n- оғиз бўшлиғи ва ҳалқумни яллиғланишли касалликлари (грипп, амигдалит, фарингит, стоматит, афтлар, глоссит, гингивит, пародонтоз, милк касалликлари, тиш экстракциясидан кейин альвеолалар инфекцияланишини олдини олиш);\n- ангина даволашда восита;\n- оғиз бўшлиғи ва ҳалқумни замбуруғли шикастланиши (кандидоз);\n- стоматологик жаррохлик аралашувлари ва оғиз бўшлиғи ва ҳалқумни жароҳатларда операциядан олдин ва операциядан кейинги даволаш;\n- оғиздаги ноҳуш ҳидни бартараф этиш.\nОғиз бўшлиғини чайиш учун маҳаллий воситаси сифатида кўлланади.\nПрепаратни қўллашда нафасни ушлаб туриш керак.\nПрепарат билан нафас олиш тавсия этилмайди.\nКўзга тушишига йўл қўйилмайди.\nКатталар ва 8 ёшдан ошган болалар: кунига икки марта пуркаш буюрилади, эрталаб ва кечқурун, овқатдан кейин қўллаш афзал; зарурати бўлганида дозани максимум кунига 3 марта 2 пуркашгача ошириш мумкин.\nКекса ёшлилар: катталардаги каби дозалаш тавсия этилади.\nГексетидин шиллиқ қаватлар юзасида тутиб қолинади, бу узоқ муддатли самарасини белгилайди. Даволаш давомийлиги кетма-кет 5 кундан ошмаслиги керак. Бу муддатдан ортиқ даволаш фақат маслаҳатидан кейин амалга ошириш керак.\nИммун тизими томонидан: ўта юқори сезувчанлик реакциялари, шу жумладан эшакеми, ангионевротик шиш, ларингоспазм, бронхоспазм.\nНерв тизими томонидан: агевзия, дисгевзия, таъмни ҳис қилишини 48 соат давомида ўзгариши (“ширинни” ҳис қилиш икки маротаба “аччиқни” ҳис қилишга ўзгариши мумкин).\nНафас тизими, кўкрак қафаси аъзолари ва кўкс оралиғи томонидан: йўтал, ҳансираш, томоқни қирилиши.\nОвқат ҳазм қилиш тизими томонидан: оғизни қуриши, дисфагия, сўлак безларини катталашуви, ютинганда оғриқ.\nПрепаратни тасодифан ютиб юборилганда меъда-ичак йўллари томонидан бузилишлари, энг аввало кўнгил айниши ва қусиш пайдо бўлиши мумкин.\nТери ва тери ости клетчаткаси томонидан: аллергик контакт дерматит, тери реакциялари (тошма).\nУмумий бузилишлар ва маҳаллий кўринишлар: Маҳаллий реакциялар- тишларни ва тил рангини қайтувчан ўзгариши, шиллиқ қаватни сезувчанилиги, хусусан –ачишиш, карахтланиш ҳисси, тил ва/ёки оғиз бўшлиғи шиллиқ қаватини таъсирланиши (оғриқ, қизиб кетиш ҳисси, қичишиш), сезувчанликни пасайиши, шиллиқ қаватини парестезияси, яллиғланиш, пуфакчалар, шиллиқ қаватида яраларни пайдо бўлиши, теккан жойида шиш, бурун/томоқ шиллиқ қаватини қуриши.\nБирон-бир ножўя реакциялар пайдо бўлганида препаратни қўллашни тўхтатиш ва шифокорга мурожаат қилиш лозим.\n- препаратнинг ҳар қандай компонентларига ўта юқори сезувчанлик;\n- атрофик фарингит;\n- бронхиал астма ёки уларнинг ўта юқори сезувчанлиги билан боғлиқ бўлган нафас йўлларининг бошқа касалликларида қўллаш мумкин эмас;\n- ҳомиладорликнинг биринчи уч ойлиги;\n- 8 ёшдан кичик болалар.\nАнтисептик сақловчи препаратлар (бошқа антисептик дори воситалари билан ўзаро таъсири бўлиши мумкин) билан бирга қўлланмасин. Гексетидин бошқа ишқорий эритмалар билан фаолсизлантирилиши мумкин.\nПрепарат этанол сақлаганлиги туфайли уни қўлланганда ютиб юбормаслик, кўзга тушишидан сақланиш, жигар касалликлари бўлган пациентларга эҳтиёткорлик билан буюриш керак.\nПрепаратани тутқаноғи бўлган пациентларга эҳтиёткорлик билан қўллаш лозим.\nПрепарат болаларда тутқаноқ бўсағасини камайтириши ва тиришишларни чақириши мумкин.\nАллерегияси бўлган пациентларга эҳтиёткорлик билан қўллаш лозим.\nЛевоментол бўлганлиги туфайли болаларда ларингоспазмни пайдо бўлиш хавфи мавжуд.\nПрепаратни узоқ вақт қўллаш тавсия қилинмайди, чунки бактериялар ва замбуруғларни тарқалиш хавфи бўлган оғиз бўшлиғи ва томоқда табиий микроб-мувозанати ўзгариши мумкин.\nБактериал инфекциянинг умумий клиник белгилари пайдо бўлганида, умумий антибактериал даволаш кўзда тутилган бўлиши керак.\nАгар симптомлар 5 кундан ортиқ давом этса ва ёки тана ҳарорати юқори бўлса, яллиғланиш кучайса препарат билан даволашни тўхтатиш ва даволаш тактикасини ўзгартириш лозим.\nГексетидинни одамларда йўлдош орқали кириши ва кўкрак сути билан чиқарилиши тўғрисида текширишлар йўқ, шунинг учун препаратни ҳомиладорлик ва эмизиш даврида қўллаш мумкин эмас.\nПрепаратни 8 ёшгача бўлган болаларга қўлланмайди.\nАвтотранспортни бошқаришда ёки бошқа механизмлар билан ишлашда реакция тезлигиги таъсир қилиш қобилияти\nПрепарат этанол сақлайди. Ҳайдовчиларга препаратни қўллангандан кейин 30 минут давомида автомобилни бошқариш тавсия қилинмайди.\nГексоларин оғиз бўшлиғи учун спрейси этил спиртини сақлаганлиги ва уни етарли миқдорда сўрилиши сабабли алкоголли интоксикация пайдо бўлиши мумкин.\nАгар препаратни кўрсатма бўйича қўлланса, Гексоларин оғиз бўшлиғи учун спрейсидаги гексетидиннинг концентрацияси токсик ҳисобланмайди.\nЎткир алкоголли интоксикацияни пайдо бўлиш эҳтимоли жуда кам.\nАгар бола препаратни аҳамиятли даражадаги дозасини ютиб юборган бўлса, этил спиртини сақланганлиги сабабли алкоголли интоксикация пайдо бўлиши мумкин.\nЎта юқори сезувчанлик реакциясига олиб келган гексетидинни ҳаддан зиёд қўллаш ҳоллари йўқ.\nДаволаш: симптоматик. Болани флакон ичидагини ютиб юборган ҳолларда дарҳол шифокорга мурожаат қилиш лозим. Ютиб юборилгандан кейин 2 соат давомида меъдани ювишни ўтказиш имкониятини ва алкоголли интоксикция белгиларини бартараф қилиш чораларини кўриб чиқиш керак.\n0,2% спрей. 30 мл дан пуркагич ва ҳимоя қалпоқчаси бўлган, ҳимоя халқаси билан таъминланган пластмасса флаконда. 1 флакон қўллаш бўйича йўриқномаси билан бирга картон пеналда.


TIB.UZ / Ҳаддан ортиқ меҳнатсеварлик – жиддий муаммо - TIB.UZ\nTIB.UZ Янгиликлар Ҳаддан ортиқ меҳнатсеварлик – жиддий муаммо\nЎтказилган кенг миқёсли сўровномадан маълум бўлишича, ўта меҳнатсеварларнинг 80 фоизи доим биринчи бўлишни истаган кишилар экан. 40 фоизи эса ўз ишига руҳан қарам бўлиб қолганлардир, улар келгуси ҳаётларидан хавотир олишади, ишдан ҳайдалишдан қўрқиб яшашади.\nСўровномада қатнашганларнинг ярмидан кўпи турмуш қурмаган экан, иш улар учун катта овунчоқдир. Ўта меҳнатсеварларнинг деярли 20 фоизи ўзини омадсиз санайди, ҳожати бўлмаса-да, улар бошқалар ва ўзларига ҳеч кимдан қолишмасликларини кўрсатишга уринишади.\nПсихологларнинг фикрича, ҳаддан ортиқ меҳнатсеварлик нафақат кишининг руҳий, балки жисмоний саломатлигига ҳам салбий таъсир кўрсатади. Шунинг учун мутахассисга мурожаат қилиб, бу ҳолатнинг сабабларини аниқлаш мақсадга мувофиқдир. Ҳар нарсада меъёр бўлган яхши-да!


«Одноклассники» чеҳраларни таний бошлади - www.Voydod.net\n"Одноклассники" ижтимоий тармоғида чеҳраларни таниб олиш функциясипайдо бўлди.\nЯнги сервиспортретларда ҳам, жамоали фотосуратларда ҳам бош бирозэгик бўлган ҳолатда бўлганида ҳам инсон чеҳрасинитаниб олишга қодир.\nЛойиҳа раҳбариятитаниб олиш механизми дўстларнинг фотосуратда қайд этилишжараёнини сезиларли даражада соддалаштиришига умид қилмоқда, деб ёзади “РИА Новости”.\nИжтимоийтармоқ маълумотларига кўра, "Одноклассники"га фойдаланувчилар томонидан ҳар куни 12-18 миллион фотосуратюкланади. Бунда 7 миллионта сурат шахсий бўлиб, улар модерация қилинади. Фотосуратларнинг тахминан 10%текширувдан ўтмайди. Россиянинг энг машҳур ижтимоий тармоғига кундузи ташриф буюрувчилар сони 40 миллионкишини ташкил этади.


ТОШПУЛАТ РАХМАТУЛЛАЕВ СОГДИАНА: Самарқанддаги йирик корхоналар хорижлик инвесторларни кутмоқда\nСамарқанддаги йирик корхоналар хорижлик инвесторларни кутмоқда\nСамарқандда Хусусийлаштириш, монополиядан чиқариш ва рақобатни ривожлантириш давлат қўмитаси вилоят ҳудудий бошқармаси бошлиғи ўринбосари Алишер Норбоевнинг матбуот анжумани бўлиб ўтди. У “Реклама ҳақида”ги Қонун ҳамда мамлакат Президентининг 2015 йил 28 апрелдаги “Иқтисодиётда хусусий мулкнинг улуши ва аҳамиятини ошириш чора-тадбирлари тўғрисида”ги қарорининг ижроси қандай бораётганлигига бағишланди.\nЮқорида тилга олинган қарорда давлат мулки объектлари, жумладан қурилиши тугалланмаган объектларни инвестиция киритиш ва янги иш ўринлари яратиш мажбуриятлари эвазига “ноль” харид қийматида танлов асосида тадбиркорлик субъектлариги бериш вазифаси топширилган эди. Яъни инвестиция киритиш, янги иш ўринлари яратиш мажбуриятини олган тадбиркорга объектлар бепул берилиши керак эди.\nАна шундай 21та давлат мулки объектига 80 талабгор томонидан буюртманома тақдим этилди. Улар вилоят ҳудудий танлов комиссияси томонидан кўриб чиқилди. Улардан инвестиция киритиш миқдори, яратиладиган янги иш ўринлари сони, бажариш муддати ва ташкил этиладиган фолият тури бўйича бошқа талабгорларнинг инвестиция таклифларига нисбатан вилоят иқтисодиёти учун самаралироқ бўлганлари танлаб олинди.\nНатижада объектларга жами 17 миллиард сўмдан зиёд инвестиция киритиш орқали бўш турган объектларда ишлаб чиқариш ва хизмат кўрсатиш соҳалари йўлга қўйилиб, камида 947та янги иш ўринлари яратилади.\nА.Норбоевнинг таъкидлашича, мамлакат ҳукумати томонидан вилоятдаги самарадорлиги паст бўлган 6та йирик корхонани чет эллик инвесторларга сотиш мўлжалланган. Булар – “Сино”, “Самарқандмармар”, “Оҳалик-Ломан парранда”, “Самарқандкимё” корхоналари, Ховренко номли АК ва “Каттақўрғон ёғ-мой комбинати”дир.\nЯроқсиз объектларни бузиш натижасида бўшаган 9 гектар ер майдони белгиланган тартибда тадбиркорлик субъектларига ажратилган.\nБулардан ташқари, хусусийлаштирш ишларини талаб даражасида амалга ошириш учун ҳудудий бошқарма томонидан қатор вазифалар амалга оширилган.


Янги Ўзбекистоннинг тараққиёт стратегияси адолат ва қонун устуворлигида | "Адолат" СДП\nЯнги Ўзбекистоннинг тараққиёт стратегияси адолат ва қонун устуворлигида\nБугунги даврда Янги Ўзбекистон “Инсон қадри устувор бўлган жамият ва халқпарвар давлат” деган муҳим ғоя негизида барпо этилмоқда. Давлатимиз Раҳбари белгилаб берган бу улуғвор мақсад асосида халқимиз янгидан-янги ислоҳотларнинг ҳақиқий муаллифига айланиб бормоқда. Шу муносабат билан, “Ҳаракатлар стратегиясидан – Тараққиёт стратегияси сари” тамойили асосида кейинги беш йилликда мамлакатимизда амалга ошириладиган ислоҳотларнинг зарур сиёсий-ҳуқуқий, ижтимоий-иқтисодий ва илмий-маърифий асосларини яратиб беришга қаратилган Янги Ўзбекистоннинг 2022–2026 йилларга мўлжалланган тараққиёт стратегияси лойиҳаси жорий йил 31 декабрдан бошлаб Интернет порталларида кенг жамоатчилик муҳокамаси учун жойлаштирилди. Янги Ўзбекистон тараққиёт стратегияси етти йўналишдан иборат этиб белгиланди. Бу – бежиз эмас. Зеро, аждодларимиз етти рақамини бахт-саодат ва омад келтирадиган, эзгу ниятни рўёбга чиқарадиган хосиятли тимсол, деб билганлар.\nБу муҳим концептуал ҳужжатда ислоҳотларимизнинг узвийлиги ва давомийлигини таъминлаш мақсадида “Ҳаракатлар стратегиясидан – Тараққиёт стратегияси сари” деган тамойил асосий ғоя ва бош мезонга айлантирилди. Миллий ривожланиш йўлида орттирган тажрибамиздан келиб чиқиб, Янги Ўзбекистон тараққиёт стратегиясида барча соҳа ва тармоқлар, минтақа ва вилоятларда хусусан, ҳар бир маҳалла бўйича ўз олдига янада юксак вазифалар қўймоқда.\nУшбу стратегияда юртимизда яшаётган ҳар бир фуқаронинг ҳуқуқ ва эркинликлари, қонуний манфаатларини энг олий қадрият этиб белгиланди.\nТаъкидлаш керакки, Янги Ўзбекистон тараққиёт стратегияси миллий ривожланишимизнинг янги босқичини бошлаб беради. Бундан буён барча ишлар “инсон – жамият – давлат” деган янги тамойил асосида ташкил этилади. Асосий қомусимиз кафили сифатида Конституция ва қонунларимиз талабларини сўзсиз бажариш, “Инсон қадри учун” деган устувор тамойилни тўла рўёбга чиқариш бундан кейин ҳам фаолиятимнинг бош мезони бўлиб қолади. Инсон қадри деганда, биз, аввало, ҳар бир фуқаронинг тинч ва хавфсиз ҳаёт кечиришини, унинг фундаментал ҳуқуқ ва эркинликларини таъминлашни назарда тутилган.\nТараққиёт стратегиясининг иккинчи устувор йўналишида, адолат ва қонун устуворлиги – халқчил давлат қуриш, инсон қадр-қимматини таъминлашнинг энг асосий ва зарур шартидир деб белгиланган.\nХусусан, инсон қадрини юксалтириш ва эркин фуқаролик жамиятини янада ривожлантириш орқали халқпарвар давлат барпо этиш, камбағалликни қисқартириш, янги иш ўринларини яратиш, эҳтиёжманд аҳолини касбга ўргатиш каби соҳаларда ижтимоий фойдали лойиҳаларни амалга ошириш ва бу жараёнда лойиҳалар мақсади ва кўзланган натижадан келиб чиққан ҳолда белгилаб қўйилган бир йиллик муддатни икки йилга узайтириш, иқтисодий ажратмаларни кўпайтириш, ННТлар фаолиятини тартибга солувчи қонунларни ягона кодекс ҳолатида бирлаштириш каби таклиф ва ташаббуслар ўртага ташланиб, соҳа мутахассислари томонидан атрофлича таҳлилий ишлар амалга оширилмоқда.\nМамлакатимизда адолат ва қонун устуворлиги тамойилларини тараққиётнинг энг асосий ва зарур шартига айлантириш йўналишида белгиланган мақсадларга эришишга қаратилган 28 та чора-тадбир белгилаб олинди.\nДарҳақиқат, ўтган даврда Ўзбекистонда бу борада катта ишлар амалга оширилди. Айни вақтда одил судлов тизимининг чинакам мустақиллиги ва очиқлигини таъминлаш, ҳуқуқ-тартибот органлари фаолиятини такомиллаштириш, адвокатура институтини кучайтириш, ушбу соҳалар фаолиятини рақамлаштириш бўйича олдимизда кўпгина вазифалар қўйилди.\nШунинг учун фуқаролар ўртасида қонунга ҳурмат ва амал қилиш ҳиссини шакллантириш – боғча ва мактабдан тортиб олийгоҳгача, барча таълим муассасаларининг, ҳар бир оиланинг биринчи навбатдаги вазифаси бўлиши даркор.


“Uzbekneftegaz GTL” заводида буғ тшлаб чиқарилиши бошланди — Sof.uz\n“Uzbekneftegaz GTL” заводида буғ тшлаб чиқарилиши бошланди\n23.03 20:16 161 Иқтисод\n“Ўзбекнефтгаз” АЖ бошқаруви раиси Меҳриддин Абдуллаев шу йилнинг 18 март куни GTL заводининг қурилиш майдонида бўлиб, инвестиция лойиҳасининг амалга оширилиши билан танишди.\nБугунги кунда лойиҳа ўзининг якуний босқичига етиб келди. Лойиҳанинг умумий ишлар кўламининг 95 фоизи бажарилди. Заводнинг қурилиш майдонида қурилиш-монтаж ишлари якунланиб, ободонлаштириш ишлари фаол суръатларда амалга оширилмоқда, асфалт ётқизиш ишлари бошланиб, бўёқ ва изоляция ишлари давом эттирилмоқда. Заводнинг технологик ҳудудларида ишга тушириш олди ишлари бажарилмоқда, шунингдек, қувур ва ускуналарнинг синовлари ўтказилмоқда. Ҳозирги кунда 500 донадан зиёд техника жалб этилган бўлиб, қурилиш майдонида 9,5 минг нафардан ортиқ киши меҳнат фаолиятини давом эттирмоқда.\n2021 йил 18 мартда “Ўзбекнефтгаз” АЖ бошқаруви раиси иштирокида “Uzbekneftegaz GTL” заводида биринчи қозонхона қурилмаси ишга туширилди ва буғ ишлаб чиқарилиши бошланди.\nҲосил бўлган буғ заводнинг технологик ва ишлаб чиқариш эҳтиёжлари учун ишлатилади. Бундан ташқари, тез орада заводда буғ турбина генераторлари ишга туширилиб, бунинг натижасида завод буғ энергияси туфайли ўз электр энергиясини ишлаб чиқариш имкониятига эга бўлади.


Ўзбекистон Бош прокурори коррупционерлар учун ўлим жазосини қўллайдиган Хитойга сафар қилди, у “Ҳаракат”ни ўқиши керак - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n21:44 - Ўзбекистон Бош прокурори коррупционерлар учун ўлим жазосини қўллайдиган Хитойга сафар қилди, у “Ҳаракат”ни ўқиши керак\nКеча Хитой пойтахти Пекинда Ўзбекистон Бош Прокурори Ихтиёр Абдуллаев Хитой Бош Прокурори Цао Цзяньмин билан учрашди. Бу ҳақда тарқатилаётган тўмтоқ расмий хабарга кўра, томонлар ўзаро ҳамкорлик ҳолати ва истиқболларини муҳокама қилганлар. Учрашув якунлари бўйича 2017−18 йилларда прокуратуралараро ҳамкорлик дастури имзоланган.\nТомонлар Ўзбекистон Бош прокуратурасининг Олий ўқув курслари ва ХХР Олий халқ прокуратурасининг Давлат прокурорлар институти ўртасида ўзаро англашув Меморандумини ҳам имзолади.\nДемократия даражаси бўйича дунёда охирги ўринда турган Ўзбекистон порахўрлик ва коррупция ботқоғида ботаётгани ҳаммга маълум. Бош Прокуроримиз Ихтиёр Абдуллаев хитойлик ҳамкасбларидан коррупционерлага ўлим жазоси киритиш қанчалик самарали бўлишини ўрганиш учун Хитойга бомадимикан. У “Ҳаракат” сайтини ўқиса эди, порахўрлик ва коррупцияга қарши курашнинг энг самарали йўли демократия эканлигинги билган бўларди.


Ўзбекистонга вазир Михаил Мурашко бошчилигидаги Россия Федерацияси Соғлиқни сақлаш вазирлиги делегацияси ташрифи бошланди.\n«Делегация таркибига Россия Федерацияси Соғлиқни сақлаш вазирлиги вакиллари, шунингдек, академик В.И. Шумаков номидаги трансплантология ва сунъий органлар миллий тиббиёт илмий-тадқиқот маркази директори Сергей Готье ва Н.И. Пирогов номидаги Россия миллий илмий-текшириш тиббиёт университети ректори Сергей Лукьянов каби юқори даражадаги мутахассислар кирди.\nЎзбекистон ва Россия ўртасидаги икки томонлама муносабатлар юқори даражадаги мунтазам учрашувлар билан тавсифланади. Хусусан, 2017 йилнинг апрель ойида мамлакатимиз президенти Шавкат Мирзиёев Россияга давлат ташрифи билан борди. Олий даражадаги музокаралар чоғида икки томонлама муносабатларни ривожлантириш масалалари муҳокама қилинди, қатор долзарб халқаро ва минтақавий мавзулар бўйича фикр алмашилди. Ташриф давомида ҳукуматлараро, идоралараро ва корпоратив ҳужжатлар тўплами имзоланди. 2018 йилнинг октябрида эса Россия Федерацияси президенти Владимир Путин давлат ташрифи билан юртимизга келди.\nТаъкидлаш жоизки, жорий йилнинг март ойида Ўзбекистон соғлиқни сақлаш вазири Aбдуҳаким Ҳожибоевнинг Россия Федерациясига ташрифи икки мамлакат ўртасида соғлиқни сақлашнинг қатор йўналишларида ҳамкорликни мустаҳкамлашга хизмат қилди. Трансплантация соҳасида сезиларли ютуқларга эришилди.\nИмзоланган ҳамкорлик шартномалари доирасида ҳозирда академик В.Воҳидов номидаги Республика ихтисослаштирилган хирургия илмий-амалий тиббиёт маркази ва Республика ихтисослаштирилган нефрология ва буйрак трансплантацияси илмий-амалий тиббиёт маркази тиббиёт ходимлари Россиянинг академик В.И. Шумаков номидаги трансплантология ва сунъий органлар миллий тиббиёт илмий-тадқиқот марказида малака оширишни бошлашди.\nРоссия Соғлиқни сақлаш вазирлиги делегациясининг ташрифи тиббиётнинг долзарб йўналишлари бўйича келишувларни самарали бажаришни давом эттириш мақсадида амалга оширилмоқда», дейилади Ўзбекистон Соғлиқни сақлаш вазирлиги хабарида.\nCоғлиқни сақлаш вазири Aбдуҳаким Ҳожибоев Мурашко бошчилигидаги делегацияни қабул қилди.\n«A.Ҳожибоев делегация аъзоларини юртимизга ташриф буюргани билан қутлар экан, COVID-19 пандемияси пайтида мамлакатлар ўртасидаги алоқалар муваффақиятли синовдан ўтганини таъкидлади. Ушбу давр мобайнида икки давлатнинг тиббиёт соҳасидаги мутахассислари иштирокида жами 200дан ортиқ видеоконференциялар, онлайн консультациялар, масофавий семинарлар, веб-семинарлар ва тренинглар ўтказилди.\nШунингдек, Россия тиббиёт мутахассисларининг мамлакатимизга бир неча бор ташрифлари уюштирилди. Чет эллик мутахассислар ўз ташрифлари давомида карантин чораларини юмшатиш бўйича тавсиялар беришди, COVID-19 билан касалланганларни даволаш протоколларига таклифлар ва мулоҳазалар билдиришди, карантин зоналари ва беморларни даволаш учун мўлжалланган шифохоналарда бўлишди, шунингдек, юртимизда коронавирус инфекцияси билан курашишга жалб қилинган ходимлар учун онлайн консультациялар ўтказишди.\nБугунги кунда бутун дунёда, шунингдек, Ўзбекистон ва Россияда ҳам аҳоли COVID-19га қарши эмланмоқда. «Спутник V» вакцинасининг биринчи партияси шу йилнинг апрель ойи охирида мамлакатимизга етказиб берилди.\nМулоқот давомида айтилганидек, Россияда малакали профессор-ўқитувчилар меҳнати, ўқув дастурларининг турли туманлиги ва иқтидорли талабалар учун стипендия дастурлари мавжудлиги туфайли тиббий таълим сифати дунёда юқори кўрсаткичлардан бирини эгаллайди. Шу сабабли, Россия билан барча соҳалар сингари соғлиқни сақлаш ва тиббий таълим соҳасида ҳамкорликни ривожлантириш ва кенгайтириш алоҳида аҳамиятга эга.\n2019/2020 ўқув йилида юртимизнинг 9та тиббиёт олий ўқув юртлари Россия Федерациясининг 12та тиббиёт олий ўқув юртлари билан биргаликда қўшма таълим дастурларига мувофиқ бакалавриатнинг 6та йўналиши, магистратуранинг 2та мутахассислиги ва клиник ординатуранинг 11та мутахассислиги бўйича ўқитишни бошлади. Тошкент тиббиёт академияси негизида И.М. Сеченов номидаги Биринчи Москва давлат тиббиёт университети билан университетлараро ҳамкорлик маркази очилди.\nЮртимизда 2019-2020 йилларда 150дан ортиқ россиялик мутахассислар иштирокида 36 конференция, 19 вебинар, 7 конгресс ташкил қилинди.\nФақатгина 2020 йилда Россия Федерациясининг етакчи тиббиёт ва таълим муассасаларидан 80га яқин мутахассислар юқори технологияли тиббиёт соҳасида маҳорат дарсларини ўтказиш ва намойиш этиш учун мамлакатимизга таклиф қилинди. 2019-2020 йиллар давомида Россия Федерациясининг етакчи клиникалари ва тиббиёт марказлари ҳамда ўқув муассасаларида 300га яқин мутахассисларимиз малакасини оширди.\nУчрашув давомида томонлар тиббий таълим, ихтисослаштирилган тиббий ёрдам, онкогематология, жумладан, болалар онкогемотологияси хизмати ривожлантириш, оналик ва болаликни муҳофаза қилиш, санитария-эпидемиологик осойишталик, жамоат саломатлиги каби қатор йўналишларда ҳамкорлик масалаларини муҳокама қилишди.\nТиббий таълим, фан ва амалиётни ривожлантириш ва такомиллаштириш мақсадида Н.И.Пирогов номидаги Россия миллий илмий-текшириш тиббиёт университетининг филиалини ташкил этиш тўғрисида келишувга эришилди.\nУчрашув якунида юртимиз Соғлиқни сақлаш вазирлиги ва Н.И. Пирогов номидаги Россия миллий илмий-текшириш тиббиёт университети ўртасида ҳамкорлик тўғрисида келишув имзоланди.\nБу эса Ўзбекистонда тиббиёт соҳасида кадрлар тайёрлаш сифатини яхшилашга хизмат қилади», дейилади вазирлик хабарида.\n19:35 / 28.05.2021\nШавкат Мирзиёев Россия соғлиқни сақлаш вазирини қабул қилди


ҚИШЛОҚ ВА МАҲАЛЛАЛАРДА КАТТА ЎЗГАРИШЛАР БЎЛАДИ » Жиззах ҳақиқати газетаси расмий сайти\nЖиззах ҳақиқати газетаси » Иқтисодиёт » ҚИШЛОҚ ВА МАҲАЛЛАЛАРДА КАТТА ЎЗГАРИШЛАР БЎЛАДИ\nПрезидентимиз раислигида жорий йилнинг 24 март куни ўтказилган видеоселектор йиғилишида "Обод қишлоқ" ва "Обод маҳалла" дастурлари доирасида амалга ошириладиган ишлар муҳокама қилингани бежиз эмас.Ана шу муносабат билан вилоят телерадиокомпаниясида"Обод қишлоқ" ва "Обод маҳалла" дастурлари: «Илк натижалар ва келгуси режалар"мавзусида давра суҳбати бўлиб ўтди. Унда халқ депутатлари вилоят Кенгаши депутатлари, Маҳалла ва оилани қўллаб-қувватлаш бошқармаси ходимлари Дастур ижроси юзасидан амалга оширилган ишлар, галдаги вазифалар хусусида ўз фикр-мулоҳазалари билан ўртоқлашдилар.\nУшбу дастур вилоятимизнинг чекка қишлоқларидаги минглаб оддий одамларнинг ҳаётида ўзгаришлар бўлишини англатади. Шу орқали жойларда ечимини кутаётган қанчадан-қанча муаммолар ҳал бўлади, қишлоқлар ривожланади, зарур инфратузилма яратилади. Энг муҳими, одамлар ҳаётдан рози бўлади.\nДавра суҳбатида депутатлар ижтимоий-иқтисодий жиҳатдан аҳволи оғир 244 та қишлоқ ва 31 та маҳаллани комплекс ривожлантириш масалаларига алоҳида тўхталиб ўтишди. Уларда ичимлик суви ва электр тармоқлари, ички йўллар, ижтимоий объектлар қуриш ҳамда таъмирлаш учун 1 триллион 187 миллиард сўм ажратилиши белгиланди. Шунингдек, 214 қишлоқ ва маҳаллалардаги 501 километрдан ортиқ ички йўлларни таъмирлашга 142 миллиард 900 миллион сўм, 40 та маҳаллага 230,4километрдан ортиқ ичимлик суви тармоғи тортиш учун 84 миллиард 400 миллион сўм ажратилиши режалаштирилган.\nШунингдек, 198 қишлоқ ва маҳаллаларда 1 минг 95 километрдан зиёд электр узатиш тармоқлари ҳамда 292 та трансформаторни янгилаш белгиланмоқда. Мазкур чора-тадбирларга қарийб 129 миллиард 200 миллион сўм йўналтирилиши айтилди. Демак, ҳудудлар қиёфасини бутунлай ўзгартириш, одамларнинг турмуш шароитини янада яхшилаш, қишлоқларни ижтимоий-иқтисодий ривожлантириш бўйича кенг кўламли чора-тадбирлар рўёбга чиқарилади.\nТўғриси, сайловчилар томонидан бўлаётган мурожаатларнинг аксарияти тоза ичимлик суви, электр энергияси билан таъминлаш, ички йўлларни таъмирлаш ишларига боғлиқ бўлмоқда. Одамлар, айниқса, қишлоқ аҳолиси электр энергияси таъминотидаги доимий узилишлардан қийналиб келмоқда. Жорий йилда "Обод қишлоқ" ва "Обод маҳалла" дастурлари доирасида аҳолининг ҳақли эътирозларига сабаб бўлаётган бу борадаги муаммолар ўз ечимини топадиган бўлди.\nУмуман олганда, қишлоқларимизни замонавий масканга айлантириш мақсадида катта ислоҳотлар олиб борилиши режалаштирилган. Бу ҳудудларда ижтимоий-иқтисодий муҳит яхшиланиши, одамларимизнинг дунёқараши ўзгариши, ўзига ишончи ва қатъияти ошишига хизмат қилади. Эътиборли яна бир томони, мамлакатимизнинг ҳар бир гўшасини обод қилиш ғояси катта ўзгаришларга асос бўлиши аниқ.\nХалқ депутатлари вилоят Кенгаши котибияти мудири Нодира Каримова:\n— Вилоят кенгашига сайланган депутатлар албатта, бир куч бўлиб дастурлар ижросини таъминлай олсаккина, барча жойда бирдек фаровон ҳаётга, кўркам кўринишларга эришамиз. Қачонки, қишлоқларга инфратузилма борсагина, ҳаёт сифати ўзгаради, тадбиркорлик ривожланади. Демак, депутатларимизнинг мақсад ва вазифаларидан келиб чиқиб, ташвиқот-тарғибот тадбирларини бу йил янги ёндашувлар асосида шакллантирилган "Обод қишлоқ" ва "Обод маҳалла" дастурлари доирасида амалга оширишимиз зарур.\nМазкур дастурлар ижросини таъминлашда, биз биринчи навбатда, халқ депутатлари маҳаллий кенгашлардаги депутатларимизга суянамиз. Улар ўз сайлов округларидаги ўрганишлари давомида ҳар бир маҳалла кесимида ижтимоий соҳа, ичимлик суви, йўл-транспорт ва инфратузилма объектлари манзилли дастурларини ишлаб чиқиб, мутасаддиларга тақдим этадилар. Шу тариқа сайловчилар ишончини қозониш билан бирга турмуш фаровонлиги, қишлоқлар ободлигига ҳам муносиб ҳисса қўшадилар.\nЖумладан, "Обод қишлоқ" ва "Обод маҳалла" дастурлари доирасида қишлоқ ва маҳаллаларнинг архитектура қиёфасини янгилаш ва ҳудудларни ободонлаштириш учун 24 та қишлоқ ва 2 та маҳаллалар танлаб олиниб, улардаги 29 322 та хонадонларда яшовчи 146 800 нафардан ортиқ аҳолига қулай шарт-шароитлар яратилиши кўзда тутилган.\nУшбу танлаб олинган қишлоқ ва маҳаллаларда "Темир дафтар"га 268 та "Аёллар дафтари"га 2 704 нафар аёллар ва "Ёшлар дафтари"га 1 355 нафар ёшларкиритилган. Бундан ташқари, ҳудудларни баҳолаш натижаларига кўра, барча туман ва шаҳарлар бўйича 56 та оғир қишлоқ (маҳалла) аниқлан-ган.\nАбдунаби Абдураҳмонов, вилоят Кенгаши депутати:\n—Бир нарсани унутмаслигимиз керак, давлатимиз раҳбари қайд этганидек, "Обод қишлоқ" ва "Обод маҳалла" деганда, нафақат уларнинг йўли ёки қиёфаси яхшиланиши, балки у ерда яшовчи аҳолининг даромади кўпайиши, ижтимоий объектлар тўлиқ ишлаши керак. Энг асосийси, ҳақиқий обод маҳаллада "Темир дафтар", "Аёллар" ва "Ёшлар" дафтарлари бўлмаслиги лозим. Савдо, хизмат кўрсатиш ва бошқа бозор инфратузилмасини яхшилаш доирасида умумий қиймати 12 миллиард сўмлик 51 та савдо мажмуаси, 50 та маиший хизмат кўрсатиш шохобчаси, 26 та кичик турдаги ишлаб чиқариш ва 24 та бошқа объект барпо этилади ва таъмирланади. Натижада, янги иш ўринлари ҳисобига 688 нафар аҳоли бандлиги таъминланади.\nБундан ташқари, жорий йилда ҳудудда "Ҳар бир оила — тадбиркор" дастури доирасида аҳолига 294 млрд.сўм кредитлар ажратилади ва 10 мингдан ортиқ тадбиркорлик субъекти фаолияти ташкил этилади.\nТОМОШАБИНЛИК РАҲБАРГА ЯРАШМАЙДИ


Қари тўтиқуш « Ўзбекистон Халқ Ҳаракати\nЕжковнинг сайрашича, шу кунларда Швейцария ва Швеция, умуман бутун дунёда шов-шувга сабаб бўлган диктатор Каримовнинг қизи Гулноранинг дунё бўйлаб пул ўйини қилгани ҳақиқатга тўғри келмас эмиш.\n24 September 2012 - 10:43\n24 сентябрь 2012 йил\nИнсон ёшлигида кўп хато қилади, ўрта ёшда камроқ хато қилади, кексайганда эса зотан фаолияти камайиб қолгани учун, хатолари деярли бўлмайди. Бу нормал инсонлар учун маълум қоидадир. Аммо инсонлар ичида шундайлари борки, улар хато нималигини ҳам, тўғрилик нималигини ҳам билмайдилар. Чунки уларга хўжайинлари нимани деса, худди тўтиқушга ўхшаб шуни такрорлайдилар. Ўзларида эса қолган инсонларга ўхшаб, мустақил фикр бўлмайди…\nШундай тўтиқушлардан бири, ҳеч шубҳасиз “Узметроном” сайтининг “муҳаррири” Сергей Ежковдир. Бу “муҳаррирнинг” вазифаси –ўзига айтилган гапларни тўтиқушдек такрорлашига куни-кеча унинг сайтида эълон қилинган “Гулноранинг ҳиссаси” (Гулина доля) ахбороти далил бўла олади. Ежковнинг сайрашича, шу кунларда Швейцария ва Швеция, умуман бутун дунёда шов-шувга сабаб бўлган диктатор Каримовнинг қизи Гулноранинг дунё бўйлаб пул ўйини қилгани ҳақиқатга тўғри келмас эмиш. Маълумки, шу кунларда Швеция матбуоти бу мамлакатнинг “ТелиаСонера” фирмаси Ўзбекистонда ўз фаолиятини йўлга қўйиш учун Гулнора Каримовага 320 миллион доллар (бу тахминан ҳозирги курсда 900 млрд, яъни салкам бир триллон ўзбек сўм бўлади) пора бергани ҳақида хабар тарқатди ва ҳужжатли фильм намойиш қилди. Бу ҳақда Узньюс сайти шундай дейди:\n“TeliaSonera в 2008 году оплатила 2,2 млрд. шведских крон (320 млн. долларов США по курсу того времени) молодой женщине из Дома стиля в Узбекистане, которая являлась правой рукой Гульнары Каримовой”, – говорит автор расследования “Миллиардный бизнес TeliaSonera с диктатурой”.\nҚари тўтиқуш Сергей Ежков буни рад қилиш учун гўё Швейцария прокуратурасининг тергов материалларини далил сифатида келтиришга уринади. У бу материлларни “конфиденциальный канал”лардан (яширин йўлдан) олганини таъкидлайди. Бу яширин йўл қари тўтиқушнинг қулоғига қандай очилгани ҳақида эса миқ этмайди…\nАгар сиз бу қари тўтиқушга Франция ва Швеция маҳкамаси Ислом Каримовни диктатор, дея эълон қилган, бунга нима дейсан, дея сўрасангиз, бу саволга жавоб бера олмайди. Чунки унга бундай гапни такрорлашни хўжайинлари ўргатишмаган. У бундай гапни такрорлаши учун сиз уни хўжайинидан арзимас пулга сотиб олишингиз, кейин қарилик туфайли карлик даражасига келиб қолган қулоғига, “қулоғингга сенинг…”, дея, дея бундай гапни ўргатишингиз керак. Шунда у “Каримов дик…та…тор”, “Каримов дик…та…тор”, дея сайрай бошлаши мумкин.\nДиктатор Каримовнинг чорак асрдир ўзбек халқини ўзига қул қилиб келаётганини, 2005 йилда Андижонда халқни қатлиом қилганини, унинг ақлсиз қизи Гулнора эса ўзбеклар дунёда энг кўп нафрат қиладиган хотин эканлигини бу қари тўтиқушга ўргатиш учун неча йил кетишини ўзингиз ҳисоблаб олаверинг…\nБиз Сергей Ежков деган бу қари тўтиқушга ачинмаймиз, чунки у қари ва сассиқ бир тўтиқуш холос…


IFA 2018: кўргазманинг энг асосий гаджет ва технологиялари - Terabayt.Uz\nIFA 2018: кўргазманинг энг асосий гаджет ва технологиялари\nIFA 2018 халқаро кўргазмаси ниҳоясига етди, энди хулосага навбат. Қуйида кўргазманинг асосий воқеасига айланган ишланмалардан намуналар келтирилди. Sony’дан кутилмаган флагман, LG ва Samsung компаниялардан илк 8K телевизорлари, Huawei’дан инновацион чип. бу гаджетлар ва технологиялар яқин йилларда ҳамманинг оғзига тушади.\nЯнги Sony Xperia XZ3 флагмани Xperia XZ2’нинг енгил варианти бўлиб кўринади, аммо ҳамма янгилик унинг ичида: «сезувчи» гранлар пайдо бўлган, суратга олиш сифати ошган, мутлақо янги 2K OLED дисплейи дунёда энг зўри ҳисобланади.\nҲақиқатан ҳам ушбу гаджет ажойиб чиқарилган ва жуда чиройли ишланган. Бемалол Samsung Galaxy S9 билан беллаша олади. Нархи Европада — 799 евро. Samsung Galaxy S9 бошида 50 еврога қиммат эди.\nХитойнинг ZTE компанияси АҚШнинг санкцияларидан қутилиб, ўзининг ZTE Axon 9 Pro флагмани билан IFA 2018 кўргазмасига дадил кириб келди. Ташқи томондан у iPhone X нусхаси, ичида эса қиммат Snapdragon 845.\nЕвропада ZTE Axon 9 Pro 650 евро — қиммат, аобатта.\nСиз ўйлайсизки, қалин-юпқалиги билан фақат смартфонлар баҳслашади деб. Асло ундай эмас, ноутбуклар ҳам бу борада бир-бири билан рақобатга киришган. ASUS ультрабукларнинг янгиланган линейкасини намойиш қилди. ASUS Zenbook 13, 14 ва 15 дунёдаги энг юқори нисбатдаги экран майдони билан мақтана олади. Олд панели — 95%! Ҳатто Huawei Matebook X ҳам ундан 4 фоизга ортда қолди.\nЯнги Zenbook’нинг яна бир зўр жиҳати — инфрақизил камерасидир (қоронғуда юзга қараб блокдан ечади) ва тачпадда виртуаль рақамли блок\nLenovo’да рокировка амалга оширилди: YOGA линейкаси энди қиммат ультрабук ва трансформерга айланди. Lenovo YOGA C930 — флагман трансформери.\nHuawei компанияси Samsung ва Apple компанияларни орқада қолдириб, дунёдаги энг биринчи 7 нанометрли Kirin 980. Прцессорини чиқарди. Бу нима дегани? Юқори иш самарадорлиги, кам электристеъмоли, маълумотларни тезкор узатиш. Техпроцесси алмаштирилгани муҳим қадам бўлди. Kirin 980 да чиқадиган илк смартфон ҳам Huawei Mate 20 бўлиши кутилмоқда.\nAcer Windows Mixed Reality платформаси билан экспериментни давом эттиради. Компания ўзининг аралаштирилган реаллик Acer OJO 500’нинг иккинчи гарнитурасини намойиш қилди, илк бор у алоҳида-алоҳида. Кимгадир бошқа биров кийган шлемни кийиш ёқмас. OJO 500 эса осон тозаланади. Ичида иккита экран. Гарнитуранинг нархи 499 евро.\nSony WH-1000XM3 симсиз қулоқчинлари ҳақиқий меломанлар учун: ташқи овозлардан тўлиқ ажратади, ҳатто одам товушидан ҳам. WH-1000XM3 аввалги моделига ўхшайди, лекин енгилроқ. 30 соат ишлайди.\nHARMAN кучли аудио-анонс ўтказди. Компания Harman Kardon Citation’нинг қиммат линейкасини кўрсатди. Бу уй кинотеатр ёки мультирум йиғса бўладиган 8 та қурилма ҳисобланади. Барчаси Google Assistant’ни қўллаб қувватлайди.\nIFA 2018 кўргазмасида Citation стенд-квартираси кўрсатилди. Жуда зўр кўринади: биринчидан, дизайни — мебель колонкаси билан. Иккинчидан, товуш: ҳатто саундбар ва тўлиқ акустика деворни зириллатиб юборади.\nHarman Kardon Citation 2019 йилда сотувга чиқади. Бир жуфт Tower 2499 еврога айланади, саундбар — 999 евро, Citation хаблари 399 ва 649 евро тегишлича.\nБу йил LG ва Samsung бир вақтнинг ўзида кўргазмага ўзларининг илк 8K телевизорларини олиб келишди.\nSamsung бир йўла тўртта QLED-панели Samsung Q900R’ни келтирган. Уларнинг формати: 65, 75, 82 ва 85 дюймли. 8K контенти ҳозирча оз. Телевизорлар сентябрда сотувга чиқади, нархи номаълум.\nLG ҳам ўзининг 8K LG OLED TV қурилмасини намойиш қилди. Унда LG Alpha 9 процессори ўрнатилган. Ҳозирча сотувга чиқарилмайди, шу боис тавсифи ҳам, нархи ҳам маълум қилингани йўқ.\n#илғор технологиялар #смартфонлар #телевизор #IFA 2018 кўргазмаси


Тожикистон ўз нефть-газ захираларини ўзлаштиришни изчиллаштирмоқда\n18 май 2021, Тошкент вақти: 03:36\n“Тетис петролеум ЛТД” халқаро нефть-газ компанияси Тожикистонда нефть ва газ захираларини аниқлаш ва ўзлаштириш учун 8 миллион доллар маблағ ажратганини маълум қилди.\n“Тетис” Тожикистон жанубида нефть ва газ захираларини қидириш ишларини бундан бир ой олдин бошлаган эди. Ширкат раҳбари Дэвид Робсон Кўлобдаги “Хожа Сартез” конидаги қидирув ишлари яхши натижалар беришига умид боғлашини билдирди ва “Тетис” келгусида Тожикистон жанубидаги фаолиятини янада кенгайтиришини таъкидлади.\nАйни пайтда Тожикистон жанубида Россиянинг “Газпром” компанияси ҳам геологик қидирув ишларини олиб бормоқда. Д.Робсон ўз ширкати бу ҳудудда “Газпром” билан рақобатлашмоқчи эмаслигини маълум қилди.\n“Биз Тожикистон ҳукумати билан имзолаган шартнома асосида “Хожа Сартез” конидаги газ ва нефть захираларини аниқлаш, уни ўзлаштириш ва мамлакат эҳтиёжини қондириш мақсадидамиз, холос”,- деди Дэвид Робсон.\nШунга қарамай, таҳлилчилар Ғарб давлатлари ширкатларининг Тожикистон ва умуман Марказий Осиё давлатларидаги фаолиятидан асосий мақсад рус компанияларининг бу ҳудудлардаги таъсирини камайтириш эканини айтмоқда.\n“Албатта, рақобат яхши. Бундан Тожикистон ютади. Аммо “Тетис” фаолияти “Газпром”нинг норозилигига сабаб бўлиши эҳтимоли йўқ эмас. Бу ҳолатда “Газпром” ва Россиянинг юқори доиралари Тожикистонга турли босимлар ўтказиши мумкин”,- дейди мустақил таҳлилчи Қосим Бекмуҳаммадов.\nУнинг таъкидлашича, йирик давлатлар компаниялари бошқа бозорларга кириб келаётганида геосиёсий манфаатлар ҳам юзага чиқади. Хусусан, “Тетис” нафақат Тожикистон жанубида, балки қўшни Афғонистонда ҳам ўз фаолиятини кенгайтириш ниятидадир.\nДэвид Робсон ҳам ўз ширкати Афғонистон шимолида иш бошлаш ниятида эканини яширмади ва бу борада музокаралар давом этаётганини билдирди.\nТожикистон ҳар йил Ўзбекистондан 700 миллион куб метр табиий газ экспорт қилади. Айрим кузатувчилар Ўзбекистон газ нархини йилдан-йилга ошириб турган бир пайтда Тожикистон ёқилғи мустақиллигини қўлга киритиш учун муқобил йўлларни ахтариши ва ҳар қандай рақобатга рози бўлиши зарурлигини уқтирмоқда.\nРасмий маълумотларга кўра, Тожикистон ҳудудидаги нефть захиралари 113 миллион тонна, табиий газники эса тахминан 900 миллиард куб метрни ташкил этади. Бу захираларнинг 80 фоизи мамлакат жануби ва ғарбида жойлашган.


БОКСЧИЛАРИМИЗ ЕКАТЕРИНБУРГДА РИНГГА КЎТАРИЛАДИ\nБугун Россиянинг Екатеринбург шаҳрида профессионал бокс оқшоми бўлиб ўтади.\nАҳамиятли томони шундаки, мазкур бокс кечасида ҳамюртларимиз —Набижон Исмановнинг шогирди Жалолиддин Ўктамов ҳамда Зуфар Сулаймонов қўл остида машғулотлар олиб бораётган Мақсуд Жумаевлар ҳам ўз жангларини ўтказишади.\n“Olamsport.com” сайтининг хабарига кўра, кеча бокс оқшоми иштирокчиларини тарозидан ўтказиш маросими бўлиб ўтди. Унда боксчилар белгиланган вазн меъёрини бажаришди. Бугун бокс оқшомини “Матч Боец” телеканали Тошкент вақти билан соат 17:00да эфирга узатишни бошлайди.


Ургутда Миллий банк ёрдамида очилган корхона маҳсулоти хорижга экспорт қилинади\nУргутда Миллий банк ёрдамида очилган корхона...\n04.11.2019 12:25 0 1419\nФото: Шерзод Икрамутдинов\nСамарқанд вилояти, Ургут туманидаги «Urgut Micro Metal» корхонаси ташкил этилганига кўп вақт бўлмади. 2018 йилда Миллий банк ёрдами билан иш бошлаган корхона фаолияти энди йўлга қўйилмоқда.\nФирма муассиси Шаҳоб Мирбобоев Ўзбекистон Республикаси ташқи иқтисодий фаолият миллий банки томонидан ажратилган 1 миллион 60 минг доллар маблағ эвазига бўш ерга корхона қурди ва тиш чўткаси, скотч, нейлон ва акрил елими ҳамда гигиеник воситалар ишлаб чиқаришни йўлга қўйди. Эътиборлиси корхонага ускуналар келтириш ва ўрнатиш ҳали давом этаётган бўлса-да, бир томонда ишлаб чиқариш ҳам бошлаб юборилган.\nҲозирги кунда корхонада 35 нафар ишчи меҳнат қилмоқда. Аммо бу ҳали ҳаммаси эмас. «Urgut Micro Metal» ва Миллий банк ўртасида имзоланган шартномага асосан йил охиригача яна 60 та иш ўрни яратилиши шарт. Банк кредит бериш асносида худди шундай шарт қўйган эди.\nҲозирча ишчиларнинг маоши 800 минг сўмдан то 3 миллион сўмгача. Аммо корхонанинг ишлаб чиқариш сурати ошгани сари бу борада ҳам ўзгаришлар бўлиши кутилмоқда. Масалан, айни вақтда Хитойдан келган мутахассис бутун иш жараёнини кузатиб боради ва бунинг учун хорижий валютада яхшигина маош олади. Бироқ «Urgut Micro Metal» маҳаллий ёшлардан мутахассис тайёрлашни бошлаган ва яқин вақтларда ургутлик ёшлар барча жабҳада ишни ўз қўлига олади.\nҲозирча «Urgut Micro Metal» тўлиқ қувват билан ишга тушмади. Аммо шунда ҳам корхонада соатига 1140 дона скотч ва 2004 дона тиш тозалаш воситаси ишлаб чқарилади. Маҳсулотлар дизайни устида 3 нафар мутахассиси ишламоқда ва дизайнлар 20 турдан ортади.\nЭнг муҳими, «Urgut Micro Metal» ишлаб чиқараётган маҳсулотларга яқин хориж мамлакатларидан қизиқиш бор. Қирғизистон ва Афғонистонга экспорт йўлга қўйилмоқда. Келажакда экспорт географиясини кенгайтириш мақсад қилинган.\nКорхона фаолиятини Хитойдан келтирилга 10 та станок билан бошлаган эди. 2020йилда Миллий банк яна 1.5 миллион АҚШ доллари миқдорида кредит ажратади ва «Urgut Micro Metal» янги станоклар сотиб олиб, сифатли ва арзон тиш паста яратишни режалаштирмоқда.\nТехнология 04/08, 12:39\nUZTELECOM мобил алоқа тармоқларини модернизациялаш лойиҳаси якунланганлигини маълум қилади\nИқтисодиёт 30/07, 15:30\n«Миллий банк» АЖ 3DS2 тўлов тизимлари учун янги хавфсизлик протоколига ўтди\nИқтисодиёт 24/07, 11:43\nЎзмиллийбанк қишлоқ хўжалиги маҳсулотларини экспорт қилувчи тадбиркорлик субъектларини қўллаб-қувватлайди\nАндижонда мансабдор 15 минг АҚШ доллари олаётганда қўлга тушди\nСергелида ҳокимдан ташқари прокурор, ИИБ ва ДСИ бошлиқлари ҳам ишдан олингани айтилмоқда\n#инфографика - 149\n#Доналд Трамп - 324


Пенсия тайинлашда қандай қулайликлар яратилди? - Ishonch.uz\nБош саҳифа Жамият Пенсия тайинлашда қандай қулайликлар яратилди?\nПенсия тайинлашда қандай қулайликлар яратилди?\nРеспубликамизда 3 миллион 824 минг нафар меҳнатга лаёқатсиз ва вақтинча лаёқатсиз бўлган пенсия ва нафақа олувчи яшайди. Шундан 2 миллион 849 минг нафари ёшга доир, 386 минг 500 нафари ногиронлик, 189 минг 100 нафари боқувчисини йўқотганлик пенсиясини олади. Бинобарин, бу тоифаларга кирувчи инсонларнинг барчаси давлатимиз эътиборида.\nПрезидентимизнинг шу йил 3 февралда имзолаган тегишли фармонига мувофиқ тасдиқланган 2021 йилги давлат дастурида ҳам бу масалага алоҳида эътибор қаратилган. 2021 йил 1 июндан бошлаб пенсия ва нафақаларни тайинлашда фуқаролар учун янада қулай шароитлар яратиш мақсадида қуйидаги тартиб ўрнатилди:\n– пенсияларни тайинлашда шахснинг иш ҳақи ва меҳнат стажи тўғрисидаги маълумотларнинг электрон базаси юритилмаган давр – 2005 йилдан аввалги йиллар учун иш стажи шахснинг меҳнат дафтарчасидаги мавжуд ёзувлар асосида тасдиқловчи ҳужжатлар талаб этилмасдан ҳисобланади;\n– уч йил ва ундан аввал тайинланган, қайта ҳисобланган пенсия ва нафақаларни текшириш ҳамда улар бўйича аниқланган ортиқча тўловни ундириш бекор қилинди;\n– ишловчи фуқаролар томонидан ишламайдиган турмуш ўртоқлари келгусида пенсия таъминотига эга бўлишлари учун ўз даромадларидан ихтиёрий равишда ҳар ойда ижтимоий солиқ тўлаш ҳуқуқи берилди;\n– пенсия ва нафақалар фуқаронинг хоҳишига кўра рўйхатга олинган доимий яшаш ёки вақтинча турган жойи бўйича тайинланади ва тўланади;\n– пенсия ва нафақаларни нақд пулсиз шаклда олиш учун аризалар фуқаролар томонидан Молия вазирлиги ҳузуридаги бюджетдан ташқари Пенсия жамғармасининг тегишли бўлимига мурожаат қилмаган ҳолда, тижорат банклари филиалларида банк пластик карталарини очиш жараёнида ёки банк мобиль иловалари орқали электрон шаклда расмийлаштирилади;\n– фуқароларнинг пенсияга бўлган ҳуқуқи йўқолганлигини тегишли вазирлик ва идоралар томонидан тақдим этиладиган электрон маълумотлар асосида аниқлаш орқали пенсияларни нақд пулсиз шаклда олувчи шахслар томонидан ҳар олти ойда Пенсия жамғармасининг бўлимига келиш ҳамда масъул ходимлар томонидан жойларга чиққан ҳолда мониторинг ўтказиш мажбурияти бекор қилинади.\nБуларнинг барчаси юртдошларимизга яратилаётган қулайликлардир.\nБюджетдан ташқари пенсия жамғармаси Арнасой\nтайинлаш ва тўлаш шўъбаси катта инспектори\nАввалги саҳифаЛоқайдликми ё нўноқлик?\nКейинги мақолаУшоқ уволи


ЎзА - Вазирлар андижонликлар ҳолини сўрамоқда\n12.12.2017 20:43 Чоп этиш версияси\nЎзбекистон Республикаси ички ишлар вазири П.Бобожонов, Давлат солиқ қўмитаси раиси Б.Парпиев, адлия вазири Р.Давлатов, Ўзбекистон Республикаси Олий суди раиси ўринбосари Х.Ёдгоров, Ўзбекистон Республикаси Бош прокурори ўринбосари Э.Тожиев, Давлат божхона қўмитаси раиси ўринбосари М.Солиев Андижон шаҳри, Асака, Шаҳрихон, Қўрғонтепа, Балиқчи, Бўз, Хўжаобод туманларида сайёр қабуллар ўтказди.\nҲамширалик қилиш учун Давлат солиқ қўмитаси раисининг аралашуви зарур бўлди\nЎзбекистон Республикаси Давлат солиқ қўмитаси раиси Б.Парпиевнинг Асака ва Избоскан туманларида бўлиб ўтган учрашув ва сайёр қабулларида 100 нафар фуқаро турли масалалар юзасидан мурожаат қилди. Мурожаатларнинг 43 таси туманлар ҳокимликлари, вилоят ташкилотлари билан муҳокама қилиниб, жойида ҳал этилди.\n– Мен Асака тиббиёт коллежини битирганман, – дейди Асака тумани Файзобод маҳалласида яшовчи Барнохон Холдорова. – Бир неча йилдирки, ўз мутахассислигим бўйича ишга жойлаша олмаяпман. Бугунги сайёр қабулга ана шу масалада ёрдам сўраб мурожаат қилдим. Асака тумани тиббиёт бирлашмаси раҳбарларига мени ишга жойлаштириш вазифаси топширилди. Менга тегишли ҳужжатларимни тайёрлаб, туман тиббиёт бирлашмасининг 7-поликлиникасида ҳамшира бўлиб иш бошлашим мумкинлиги айтилди.\nСув келди, лекин ҳужжатлар қачон келади?\nШаҳрихон туманида Ўзбекистон Республикаси ички ишлар вазири П.Бобожонов, Ўзбекистон Республикаси Бош прокурори ўринбосари Э.Тожиев, Ўзбекистон Республикаси Олий суди раиси ўринбосари Х.Ёдгоров томонидан ўтказилган қабулларда аҳолининг суд, ҳуқуқ-тартибот идоралари фаолияти билан боғлиқ масалалар, фуқаролар ҳуқуқларининг бузилиши юзасидан мурожаатлари ўрганилди.\n– Бир неча йил ҳаракат қилиб, маҳалламизга ичимлик суви келтиришга эришдик, – дейди Шаҳрихон туманидаги Оқтўнлик маҳалласида яшовчи Ҳалимжон Отахонов. – Лекин сув тармоғини лойиҳалаштириш, тегишли тартибда расмийлаштириш учун кўп тўсиқларга учрамоқдамиз. Агар бу иш шундай қолиб кетса, келгусида хўжасизлик, тўловни амалга оширишда муаммолар келиб чиқиши мумкин. Шу боис ушбу масалани ҳал этишда ёрдам беришни сўраб, қабулга келдим.\nУшбу мурожаатни ўрганиб, масалани қонуний ҳал этиш бўйича мутасадди ташкилотлар раҳбарларига тегишли топшириқлар берилди.\nБўзликлар энди кўмир деб бўзламайди\nИзбоскан ва Хўжаобод туманларида Ўзбекистон Республикаси Давлат божхона қўмитаси раиси ўринбосари М.Солиев билан бўлиб ўтган учрашув ва қабулда қатор масалалар юзасидан мурожаатлар ўрганилиб, уларнинг аксарияти жойида ҳал этилди.\nБўз туманидаги "Сарижўга" маҳалла фуқаролар йиғинида яшовчи бир гуруҳ фуқаролар кўмир олиш масаласида ёрдам сўраб мурожаат қилди. Уларнинг мурожаати бўйича тегишли идоралар раҳбарларига вазифалар топширилди. Масалага шу ернинг ўзида ечим топилди.\n– Корхонамиз томонидан ишлаб чиқарилаётган трикотаж маҳсулотларининг аксарият қисми хорижга экспорт қилинади, – дейди Хўжаобод туманидаги “Нил-гранит” корхонаси раҳбари ўринбосари Сардор Ҳожиматов. – Корхонамиздаги тўқув машиналарининг махсус игналари хориждан келтирилаётгани, нархи қимматлиги, қолаверса, ана шу маҳсулотларга божхона тўловлари юқорилиги бизга қийинчиликлар туғдирмоқда. Шу боис, ўз эҳтиёжимиз учун ишлаб чиқаришда фойдаланиладиган маҳсулотларни хориждан олиб киришда божхона имтиёзлари берилса, мақсадга мувофиқ бўларди.\nУшбу таклиф тегишли идоралар иштирокида кўриб чиқилиб, ҳал этиладиган бўлди.\nУчрашув ва сайёр қабулларда фуқароларнинг уй-жой, ижтимоий муҳофаза, таълим, тиббиёт, ҳуқуқ-тартибот, банк идоралари фаолияти, ишга жойлашиш ва бошқа ижтимоий-иқтисодий масалалардаги мурожаатлари кўриб чиқилиб, уларни ҳал этиш бўйича тегишли чоралар кўрилди. Мурожаатларнинг аксариятига жойида ечим топилди. Қолган мурожаатлар ўрганиб чиқиш учун масалага дахлдор ташкилотларга тақдим этилди.\nСайёр қабулларда вилоятнинг барча туман ва шаҳарлари қамраб олинди.


Донецк аэропорти учун жанглар кучайган - BBC O'zbek\nДонецк аэропорти учун жанглар кучайган\nУкраина армияси Донецк аэропортини россияпараст бўлгинчилардан олишга ҳаракат қилмоқда.\nБўлгинчилар раҳбарининг айтишича, унинг жангчилари аэропорт ва шаҳар ўртасидаги муҳим кўприк устида ҳукумат кучларини тўхтатишга муваффақ бўлганлар. Отишма давомида Путиливский кўприги қулаб тушган.\nЯкшанба куни Украина армияси вакили Андрей Лисенко аэропорт ҳудудини бўлгинчилардан тозалашга эришганларини айтганди.\nУкраина Россияни бўлгинчилар ҳарбий кучини оширишга кўмак берганликда айблаган.\nРоссия ўз ўрнида Киевни ўт очишни тўхтатиш чақириқларига аҳамият бермасдан, "тинч аҳоли ҳудудларини ўққа тутаётгани"ни қоралаган.\nРоссия мулозимларига кўра, Украина Президенти Пётр Порошенко Президент Владимир Путиннинг олдинроқ билдирган "томонлар оғир техника қуролларини жанг майдонидан олиб чиқиши ва ўт очишни тўхтатиш" ноябр ойидаги Минск келишувини таъминлаши ҳақидаги тинчлик режасини жавобсиз қолдирган.\nЎз навбатида Украина Москвани бўлгинчиларга таъсиридан фойдаланиб, 19 январда оташкесимга эришишни таъминлашга чақирмоқда. Украина Ташқи Ишлар вазирлиги Россияни ўз армияси ва оғир техника қуролларини ҳудуддан олиб чиқиб кетишни талаб қиляпти.\nУкраинага биноан, 8500 россиялик доимий аскарлар бўлгинчиларга ёрдам бермоқда. Россия эса Украина шарқига ҳарбийлар ва қуроллар юбормаётганини айтсада, россиялик кўнгиллилар айирмачиларга кўмаклашаётганини тасдиқлайди.\nМухбирларнинг хабар қилишларича, Донецк атрофида тинмаётган шиддатли ракета ва миномёт ўқлари шаҳарда ваҳима уйғотган.\nБўлгинчилар аэропортдан шимолдаги Горловка шаҳри аҳолиси ҳукумат кучлари томонидан ўққа тутилганини айтганлар.\nБўлгинчилар вакили Эдуард Басуринга кўра, Украина учоғи ҳужумидан 9 киши нобуд бўлган, 44 инсон яраланган. Исёнчилар саккиз жангчисини йўқотгани, 33 киши яраланганини айтган.\nУнинг таъкидлашича, охирги жангларда Украинанинг 200 дан ортиқ ҳарбийси ўлдирилган, ўнлаб зирҳли машиналари яксон қилинган.\nУкраина томони эса уч ҳарбийси ҳалок бўлгани, 66 киши яралангани, 12 тинч фуқаро жароҳат олганини маълум қилади.\nМаълумотларни мустақил манбалардан текширишнинг ҳозирча имкони йўқ.\nКиевда якшанба куни ўтган юришда Президент Порошенко бир қарич ҳам Украин ери бўлгинчиларга бериб қўйилмайди, Донецк албатта қайтариб олинади, дея ваъда берганди.\nҲисоботларга қараганда, ўтган йилнинг апрел ойидан буён Донецк ва Луганскда тинч аҳоли, болалар ва аёллар дохил 4800 инсон ҳалок бўлган.\nУкраина Оврўпо Иттифоқидан Россия Украинага етказилган зарарни қопламагунча, унга нисбатан санкциялар бекор қилинмаслиги кераклигини айтиб чиққан.


Мунажжимлар башорати: 11 сентябрь куни юлдузлар сизга нималарни ваъда қилмоқда? - Zamin.uz\n00:36 / 11.09.2018\nҲар қандай ишни ҳам жамоавий тарзда амалга оширганингиз маъқул. Жамоа бўлганда ҳам аҳил жамоани танласангиз фақат фойда қиласиз. Чунки ёлғизликда кўзланган мақсадга эриша олмайсиз. Сиз билан ҳамфикр бўлмаганларга яқин йўламанг. Моддий аҳволингиз эллик фоизга яхшиланиши кутилади. Лекин шунинг ўзи ҳам сиз учур етарли бўлади. Бугун сафарга чиқманг. Кечқурун тоза ҳавода сайр қилинг. Бу соғлиғингиз учун фойдали.\n11 сентябр куни сиз ҳаётнинг барча қонун-қоидаларига қатъий амал қилган ҳолда ҳаракатлар содир этасиз. Бу аъло кайфият, тўкинлик нақд деганидир. Оила қурмаганлар муҳаббатнинг диққат-эътиборида бўлишлари кутилади. Бугун келажак режалар тузиш фикридан йироқ бўлинг. Ҳаётнинг ўзи вақти келганда ҳамма нарсани жой-жойига қўя олади. Бугун оила қуриш, янги уйга кўчиб ўтиш ва олис сафарга чиқиш муваффақиятли кечади.\n11 сентябр куни асосан майда-чуйда ишларга аралашиш билан вақт ўтказишингиз мумкин. Бироқ афсусланмайсиз. Бу ишлар ҳам вақти келганда, кўнгилдаги даромадни ҳадя эта олади. Фақат ишнинг катта-кичигини танламасдан, ижодий ёндашсангиз бас. Агар миянгизда ишингиз билан боғлиқ ғоялар пайдо бўлса, дарҳол уларнинг этагидан тутинг. Керак бўлса, пулни ҳам аяб ўтирманг. Кечки пайт яқин дўстлардан бири ёқимли хабар етказиши, кимлардир сафарга отланиши кутилади. Саломатликка эътибор бериб, зарур витаминлар истеъмолини унутиб қўйманг.\n11 сентябрда чеклашлардан безор бўлишингиз мумкин. Аллакимлар ишингизда, ҳаракатларингизда чекловлар ўйлаб топиши асабингизни бузиши кутилади. Лекин сир бой берманг. Уларга қаршилик кўрсатмаган ҳолда хотиржамлик билан ишингизни битириб олишга ҳаракат қилаверинг. Яхши кунга деб бугун пул беркитманг. Уларни рўзғор кемтикларини тўлдириш учун ишлатганингиз дуруст. Саломатлигингиз панд бера бошласа, врач кўригига боринг. Таомлар истеъмолида ҳушёр туринг.\nИшларингиз бошингиздан ошиб-тошади. Аммо улар жуда зерикарли туюла бошлайди. Бунда бошқаларни айблашингиз ҳам тўғри эмас. Чунки ўзингиз танлагансиз. Кимки бизнес, санъат ҳамда иқтисодий масалалар билан банд бўлса, унинг омади чопади. Мавқеи ҳам кескин тарзда орта бораётганини ҳис этади. Шахсий ҳаётингизда нимадир кўнгилдагидек кечмаса, тақдирни алдаб иш битиришга уринманг. Бугун ишлаб топадиган пулларингизнинг тенг ярмини яхши кунлар учун олиб қўйинг. Кейин натижасини кўрасиз.\n11 сентябр куни жиддийликдан қочинг. Ҳазил-мутойибагина сизни олдинга етаклай олади. Агар бажараётган ишингиз ўзингизга ёқмаса, бошқа иш топинг. Молиявий муаммоларни бартараф этишда сиздан тезкорлик талаб қилинади. Бусиз исталган натижага эриша олмайсиз. Омадингиз чопиб катта пул келтирадиган жой топсангиз, қўлдан чиқариб юборманг. Дарҳол шу иш билан шуғулланишни бошланг. Сурункали хасталикка йўлиққанлар саломатлигини тўхтовсиз назоратда ушлашлари керак бўлади.\nЭнг муҳим ишларни бажаришда характерингизни янада яхшироқ тарафга ўзгартиришингиз тавсия қилинади. Ўзингиз бажараётган ишга нисбатан масъулиятли бўлинг. Шунда раҳбарлардан танқид ўрнига фақат раҳмат эшитасиз. Раҳматнинг ортида эса албатта моддий рағбат туради. Муҳаббатда яқин ўтмишга қайтишдан сақланинг. Хизмат сафарига чиқиш бугун ҳар тарафлама муваффақият келтиради.\n11 сентябр куни тадбиркорлар ниҳоятда сергаклик билан иш бошлашлари лозим. Негаки, рақобатчилар йўлингизга тўсиқларни кўндаланг қўйишга шай турибди. Сал ғафлатда қолсангиз, катта йўқотишларга юз тутишингиз ҳеч гап эмас. Муҳаббатда адолатли бўлинг. Жуфтингиз ёки бўлғуси жуфтингизнинг туйғулари билан ўйнашни хаёлингизга ҳам келтирманг. Айримлар куннинг иккинчи ярмида ўзини лоҳас ҳис эта бошлаши мумкин. Шамоллашдан безовта бўлсангиз керак.\nБугун куннинг биринчи ярми сиз учун жуда муваффақиятли бошланади. Худо берса ҳеч гапмас-да. Қачонлардир бажарган ишингиз учун катта пул тутқазишлари кутилмоқда. Бу пул шаҳарда бутун бошли квартира сотиб олишга ҳам етади. Ҳалолингиз бўлсин! Соғлиғингиздан шикоятингиз деярли бўлмайди. Баъзилар бош оғриғидан безовталанишлари мумкин. Спорт билан шуғулланишни бошқа кунга қолдира туринг.\n11 сентябр куни ҳақиқий етакчига айланишингиз кутилмоқда. Ишда ҳам, шахсий ҳаёт, кўча-кўйда ҳам ўзгаларни ортингиздан эргаштиришда сизга етадигани бўлмайди. Аммо бу тасодифий истеъдоддан иложи борича ўз манфаатларингиз йўлида фойдаланинг. Яқин дўстлардан бири билан куннинг иккинчи ярмида баҳслашиб қолишингиз хавфи бор. Вазиятни юмшатишга қаратилган ҳаракатларнигина содир этишга уриниб кўринг.\nБугун асло манманлик қулига айлана кўрманг. Бу ишингиз атрофдагиларга сира ёқиб тушмаслиги мумкин. Айниқса, ишхонадаги ҳамкасблар билан камтарона муносабат юритишингиз тўғрироқ бўлади. Оила қурмаган бўлсангиз-у, ўзингизга ёққан одамни учратиб қолсангиз, дарҳол бу ғалабани нишонлашга тушиб кетманг. Олдин унинг характерини ўрганиб чиқинг. Туйғулар билан эҳтиёткорона муносабатда бўлинг.\n11 сентябрда ўзингизга яқин инсонларни жуда эҳтиёт қилинг. Уларнинг кўнглига оғир ботадиган гапларни тилингизга кўчирманг. Кимлардир маслаҳат берса, ёрдам қўлини чўзиш истагини билдирса, инкор қилманг. Шахсий ҳаётни ўз сценарийингиз бўйича йўлга тушириб олишингиз учун қулай имкониятлар пайдо бўлади. Уларни қўлдан чиқарманг.


Ўзбекистонда ўлим ҳукми ижро этилмаяпти. Бунга ишонса бўладими?\nСўнгги икки йил ичида Ўзбекистонда ўлим жазоси бўйича судлар томонидан чиқарилган бирорта ҳукм ижро этилмаган. Бу ҳақда Ўзбекистон Бош прокуратураси баёнот тарқатди.\nБаёнотда айтилишича, “Ўзбекистон конституцияси, шунингдек, халқаро ҳуқуқнинг инсоннинг яшаш ҳуқуқини кафолатлайдиган бандларида белгилаб берилган, умум эътироф этилган тамойиллар ва меъëрларидан келиб чиқиб, Ўзбекистон президентининг ўлим жазосини бекор қилиш ҳақидаги 2008 йил 1 январдан кучга кирадиган фармони қабул қилингандан буëн чиқарилган бирорта ўлим ҳукми ижро этилгани йўқ”.\nЎзбекистон Бош прокуратураси матбуот котиби Светлана Ортиқова “Озодлик” радиоси Ўзбекистонда аккредитациядан ўтмаганини баҳона қилиб, мазкур мавзу юзасидан маълумот бера олмаслигини билдирди.\n“Халқаро амнистия” ташкилотининг Марказий Осиë дастури тадқиқотчиси Маэсе Вайшерденг Бош прокуратуранинг бу баёнотини олқишлади.\n“Биринчидан, мен Ўзбекистон расмийлари бу борада очиқ маълумот бераëтганини олқишлайман. Ниҳоят жамоатчиликка бу ҳақда бирор маълумот берилди. Чунки Ўзбекистон президентининг 2008 йил 1 январдан бошлаб ўлим жазосини бекор қилиш тўғрисидаги фармони имзолангандан буён Оқсаройдан бу борада мунтазам статистика эълон қилинишини талаб қилиб келаëтган эдик. Қанча одам ўлимга ҳукм этилгани, ҳукм ижроси ҳақидаги маълумотлар ҳозиргача ошкор қилинмаган. Ўзбекистон Бош прокуратурасининг бундай баëнот бергани ижобий қадам, аммо батафсил маълумотга эга бўлиш учун янада аниқ рақамлар берилса яхши бўларди”, - деди М.Вайшерденг.\nЎзбекистондаги “Оналар ўлим жазоси ва қийноқларга қарши” ташкилоти раҳбари Тамара Чикунова ҳозир мамлакат судлари ўлим жазоси ҳукмларини чиқаришда давом этаётгани, бироқ ҳукмлар ижро этиляптими-йўқми, буни текширишнинг иложи йўқлигини айтади.\n“Ҳукм сифатида ўлим жазоси белгилаш давом этмоқда. Чунки Ўзбекистон Жиноят кодексида ўлим жазосини бекор қилиш ва уни қамоқ жазосига алмаштириш ҳақида банд йўқ”, - деди Т.Чикунова.\nТ.Чикунова Бош прокуратура баёнотига муносабат билдирар экан: “Бу ҳақда ҳеч нарса дея олмайман. Чунки бу махфий маълумот ва у ҳеч қачон ошкор қилинмайди. Ўлим жазоси олган маҳбусларга ҳукм ижро этилгани, қачон ижро этилгани, ким отилган, қачон отилган - буларнинг барчаси давлат сири ҳисобланади. Ҳозир бизнинг ташкилот яқинлари отишга ҳукм қилинган 34 оилага ëрдам кўрсатяпти”, - деди.\nТ.Чикунова президентнинг ўлим жазосини бекор қилиш тўғрисидаги фармони қонун кучини олиши учун бу ҳақда қонун қабул қилиниши кераклигини айтади.\n“Ўлим жазосини бекор қилиш ҳақидаги қонун лойиҳаси Олий Мажлиснинг Қонунчилик палатасига топширилган бўлиб, бу иш билан парламентдаги махсус ишчи гуруҳ шуғулланмоқда. Аммо бу гуруҳ қандай ишламоқда, нималар билан шуғулланяпти, ўлим жазосини бошқа муқобил жазолар билан алмаштириш ҳақидаги режалар ҳақида ҳеч қандай гап-сўз йўқ ҳозирча. Аммо марказий телевидение орқали бу мавзуга бағишланган мулоқотлар бўлиб ўтяпти. Бу ижобий қадам”, - деди Т.Чикунова.\nТ.Чикунова, шунингдек, 2008 йил 1 январдан кучга кириши кутилаëтган президент фармони мазкур ҳужжат имзоланишигача ўлим жазосига ҳукм қилинган маҳбусларга тааллуқли бўлмаслигини эслатар экан, ҳуқуқ-тартибот идораларини уларга чиқарилган ўлим жазосини ижро этмаслик ва жазони озодликдан маҳрум этиш билан алмаштиришга чақирди.


"Али Хўжа - Хўжа Али" дегандай гап бўлибди ёки ҳокимдан олиб ҳокимга бериш ҳақида » Sangzor.uz - Инновацион ахборот портали\nSangzor.uz » Сиёсат » "Али Хўжа - Хўжа Али" дегандай гап бўлибди ёки ҳокимдан олиб ҳокимга бериш ҳақида\nОлий Мажлис Қонунчилик палатасидаги ЎзЛиДеП фракцияси йиғилиши бўлиб ўтибди. Унда ер участкаларининг ҳокимлар томонидан олиб қўйилишига тақиқ белгилашни қизғин муҳокама қилишган.\nҚонун номи: «Мулкдорлар ҳуқуқлари ва қонуний манфаатларининг кафолатлари янада кучайтирилиши муносабати билан Ўзбекистон Республикасининг айрим қонун ҳужжатларига ўзгартиш ва қўшимчалар киритиш тўғрисида».\nАна энди фракция аъзолари муҳокама қилган қонун лойиҳасини «кекс» жойига тўхталамиз:\n«Қонун лойиҳасига ер участкаларининг ҳокимлар томонидан олиб қўйилишига тақиқ белгилаш, ер участкасига эгалик қилиш ва ундан фойдаланиш, ер участкасини ижарага олиш ҳуқуқини тугатиш бўйича уларнинг ваколатларини чеклаш, ер участкаларини давлат ва жамоат эҳтиёжлари учун, шунингдек, инвестиция лойиҳаларини амалга ошириш учун олиб қўйиш ваколатини Қорақалпоғистон Республикаси Жўқорғи Кенгесига, халқ депутатлари вилоятлар ва Тошкент шаҳар Кенгашларига бериш ва шу кабиларни назарда тутувчи ўзгартиш киритиш» таклиф этилган.\nҲокимнинг юқоридаги ваколати халқ депутатлари Кенгаши ишини ташкил этадиган ва унга раҳбарлик қиладиган ҳокимга берилади. Яъни ҳокимдан олиниб, ҳокимга берилади.\nЗотан, Халқ депутатлари вилоят, туман, шаҳар Кенгашининг Намунавий Регламентининг 4-моддасида бу масалага ойдинлик киритилган:\n«Халқ депутатлари Кенгаши ишини ҳоким — халқ депутатлари Кенгашининг раҳбари ташкил этади ва унга раҳбарлик қилади».\nЯна бир қизиқ нарса: аксарият халқ депутати кимлар? Мактаб директори, боғча мудири, тиббиёт бирлашмаси раҳбари... Булар кимга бўйсунади? Албатта, Ижро ҳокимияти раҳбарига, яъни ҳокимга! Бундан ташқари, вилоят ҳокими — сенатор.\nКелинглар, очиқчасига гаплашамиз: ҳоким — халқ сайламайдиган, халқ олдида ҳисобдор бўлмаган, даромадлари тўғрисида декларация топширмайдиган, ўзини ўзи муҳокама қиладиган ва ўзига ўзи ҳисобот топширадиган Кенгашнинг раҳбари. Қисқа қилиб айтганда, мутлақ ҳокимиятга эга садоқатли шахс. Юқоридаги қонун лойиҳаси мазмунидан келиб чиқсак, ер участкаларини ҳокимлар томонидан олиб қўйилиши чекланишнинг ўрнига, аксинча, қонунийлаштирилиб берилмаяптими?


Биткоин ва биржа нархлари арзонлагани оқибатида энг бой 500 одам бир кечада 114 миллиард доллар йўқотди\n19 феврал 2019, Тошкент вақти: 18:05\nБир неча ой олдин қиймати 12 минг долларгача етган Биткоин криптовалютасининг нархи кесин арзонлашда давом этмоқда ва 6 февраль куни 2017 йилнинг ноябрь ойидаги қиймат даражасигача тушиб олти минг доллардан пастроқ нархни ташкил этди.\nБиткоиндан ташқари бошқа криптовалюталар ҳам қийматини йўқотмоқда. Бу турли давлатларда рақамли валюта оборотини назорат қилиш кучайтирилгани ҳамда инвесторлар пулларини таваккалга сабаб бўлувчи активларда сақлашни истамаётгани туфайли юз бермоқда.\nСўнгги бир ой ичида криптовалюта умумий бозори 500 миллиард долларлик йўқотишга дучор бўлгани билдирилмоқда.\nШу билан бир қаторда биржалардаги акциялар курси ҳам тушиб кетди. Американинг Dow Jones индекси бўйича кўрсаткичлар 4,6 фоизга пастлади. Бу сўнгги 7 йилдаги энг паст кўрсаткичдир. Бунгача сўнгги икки йил давомида акциялар курси ўсиб бораётгани кузатилган эди.\nАҚШ биржаларидаги котировкаларнинг пасайиши Осиё ва Европа бозорида ҳам салбий таъсирга эга бўлди. Жумладан, Япония индекси бир кечада 7 фоизга тушиб кетди. Европа биржаларида эса акциялар нархи таҳминан 3 фоизга арзонлади.\nBloomberg нашрининг билдиришича, жаҳоннинг 500та энг бой одами бир кунда 114 миллиард доллар маблағ йўқотди.


ФОЙДАЛАНИБ » DataLife Engine\nДемонстрационный сайт » Облако тегов » ФОЙДАЛАНИБ\n15-05-2018 Kategoriya: Ko'rildi: 554 marta 0 Batafsil ko'rish\nФЕРМЕР ХЎЖАЛИКЛАРИ УЧУН МЕЛИОРАТИВ КАРТАЛАРИНИНГ АҲАМИЯТИ ҲАҚИДА\n10-05-2018 Kategoriya: / Ko'rildi: 552 marta 0 Batafsil ko'rish\n04-05-2018 Kategoriya: / Ko'rildi: 773 marta 0 Batafsil ko'rish\n01-05-2018 Kategoriya: Ko'rildi: 689 marta 0 Batafsil ko'rish\nКУЗГИ ВА ДУВАРАК ЮМШОҚ БУҒДОЙНИНГ САРИҚ ЗАНГ КАСАЛЛИГИГА ЧИДАМЛИ НАВ НАМУНАЛАРИ ВА ҚИММАТЛИ БИОЛОГИК ХУСУСИЯТЛАРИ\nБуғдой инсоният томонидан биринчилардан маданийлаштирилган дон экини бўлиб 10000 йилдан ортиқ йиллар мобайнида дунё ахолисининг асосий озиқ овқат хом ашёси сифатида фойдаланиб келинмоқда. Ушбу экин ғалла экинлари ичида энг катта майдонларда экилмоқда ва дунё озиқ-овқат хавфсизлиги таъминловчи энг асосий экин турларидан бири хисобланади. Хозирги кунда бутун дунёда 217 млн гектар майдонда буғдой\n05-04-2018 Kategoriya: / Ko'rildi: 491 marta 0 Batafsil ko'rish\n05-04-2018 Kategoriya: / Ko'rildi: 487 marta 0 Batafsil ko'rish\nДОРИВОР ЎСИМЛИКЛАРНИ ЕТИШТИРИШ BА ЗАРАРКУНАНДАЛАРИГА ҚАРШИ БИОЛОГИК КУРАШ УСУЛЛАРИ.\nЕр юзида доривор ўсимликларнинг 10—12 минг тури бор. 1000 дан ортиқ ўсимлик турларининг кимёвий, фармокологик ва дориворлик хоссалари текширилган. Ўзбекистонда доривор ўсимликларнинг 577 тури мавжуд. Шулардан ҳозирги вақтда 250 тури илмий табобатда ишлатилмоқда. Қадим замондан бошлаб инсон ёввойи ҳолда ўсадиган ўсимликларни турли касалликларни даволашда фойдаланиб келади.\n05-04-2018 Kategoriya: Ko'rildi: 1 065 marta 0 Batafsil ko'rish\n29-03-2018 Kategoriya: Ko'rildi: 439 marta 0 Batafsil ko'rish\nАТОМНИНГ МУРАККАБЛИГИНИ ИСБОТЛОВЧИ ДАЛИЛЛАРНИ АХБОРОТ ТЕХНОЛОГИЯСИДАН ФОЙДАЛАНИБ ЎРГАНИШ.\nАтом тузилишини ўрганиш замонавий кимѐ асослари билимларини ўқувчилар томонидан ўзлаштирилишида муҳим аҳамиятга эга. У элементлар кимѐсини дедуктив ўрганишга ѐрдам беради. Чунки оддий моддалар ва бирикмаларнин гхоссалари атом тузилиши ѐрдамида асослабберилади. Атом тузилишининг асосларини ўрганиш ўқувчилар учун бироз қийинроқ. Шу сабабли «Атомтузилиши» бўлими мавзуларини ўрганишнинг компьютер\n27-03-2018 Kategoriya: / Ko'rildi: 609 marta 0 Batafsil ko'rish


Машҳурларнинг ғаройиб тақдирлари | www.ziyouz.uz\nБош саҳифа АжойиботларМашҳурларнинг ғаройиб тақдирлари\nБайрон ўта таъсирчан ва эҳтиросли бўлган. У ҳис-туйғуларини жамлай олмагани сабаб телбалик касалига дучор бўлган. Буюк шоир тўладан келган, оқсоқланиб юрадиган, аммо жуда эҳтиросли ижодкор бўлган. Баъзи манбаларга кўра, Венецияда бир йил давомида яшаган чоғида икки юздан зиёд аёлга муҳаббат изҳор қилишга улгурган.\nОдамларни гипноз қилиш Диккенснинг севимли машғулоти бўлган. У ўзининг гипнозга оид қобилияти ва машғулотларини хотинида синаб, уни уйқусизлик касалидан даволашга ҳаракат қилади. Таниқли ёзувчи ҳамиша шимолга қараб ухлаш ва ёзишни одат қилган.\nЛев Толстой умр йўлдоши София Берс билан турмуш қурар экан, тўйининг биринчи кунидаёқ ўз кундалигини хотини қўлига тутқазади. Турмуш қуришидан илгари бўлиб ўтган ишқий муносабатларини хотинидан яширмаслик учун шундай қилади.\nФранц Кафка бир мунча муддат суғурта компаниясида котиб вазифасида ишлаган. Ҳаётда у оддий, шу билан бирга омадсиз ҳам бўлган. Умри давомида бир неча ҳикоялар чоп эттиришга улгуради, аммо улар адибга шуҳрат келтирмаган. Вафотидан олдин дўсти Макс Бродга барча қўлёзмаларини йўқ қилиб юборишни васият қилади. Аммо Макс аксинча қўлёзмаларни нашрга беради. Шу тариқа Кафка вафотидан сўнг машҳур ёзувчи сифатида танилади.\nАгата Кристи биринчи жаҳон уруши даврида ҳарбий госпиталда ҳамшира бўлган. Орадан бир қанча вақт ўтиб, дорихонада ишлайди. Кристи ҳар қандай заҳарни бир қарашдаёқ ажрата олган. Негаки, унинг детектив асарларидаги кўплаб жиноятчилар заҳардан фойдаланиб қотиллик содир этишган. Агата Кристи қўли билан ёза олмайдиган дисграфия касалига дучор бўлгани боис асарларини айтиб ёздирган.\nИнглиз тилидан Умида Маҳмудова таржимаси.\n«Ўзбекистон адабиёти ва санъати» газетасининг 2013 йил 4-сонидан олинди.\n← Аввалги Аввалги Ахтаруззамон Илёс. Ёмғирпўш (ҳикоя)\nКейинги → Кейинги: Мустафо ал-Манфалутий. Толстойга


КИЙИМ- САЙЁРАДАГИ ЧИҚИНДИНИ КЎПАЙТИРМОҚДА — ekolog\nБиз бир марта кийган кўйлагимизни қайтиб кийгимиз келмайди, бир ой тутган сумкамизни ,икки марта кийган туфлимизни бошқасига алмаштиришга ҳаракат қиламиз. Ҳар биримизнинг камида 3 тадан куйлагимиз, устки ва бош, оёқ кийимимиз бор. Урфдан қолса дархол уни ахлатга ташлаймиз, чунки ҳозир болалар ҳам ака ёки опасидан қолган кийимни кийишмайди.\nhttp://ecology.md сайти маълумотларга кўра, сўнгги 15 йилда кийим ишлаб чиқариш 2 мартага кўпайди. Бу эса:\nҲар йили дунёда 2 млрд. Жинси шим тикилади. Ҳар бир шимни ишлаб чиқариш учун 7000 литр сув, футболка учн эса 2500 литр сув сарфланади. Бунча сувни битта инсон 900 кун давомида истеъмол қилади.\nСинтетик кийимлар кўпайиб, уларни ишлб чиқаришга нефть ва газ сарфланади.\nКийимни буяш учун 1,7 млн. тонна турли хил кимёвий модадалар ишлатилади. Уларнинг аксарияти инсон соғлиғи учун зарардир. Кийганда эндокрин, юрак тизимлари, нафас олиш йўлларига салбий таъсир кўрсатади, саратон, бепуштлик, диабетни келтириб чиқаради.Ювганда сувга чиқадиган заҳарли моддалар атрофни заҳарлайди. Синтетик кийимлар ювилган оқава сув 25% микроплатикни сувга чиқаради, улар эса дарё, ҳовуз ва денгизга оқизилади. Бугунда 100 хилдан ортиқ денгиз ҳайвонлари танасидан микропластик топилган.\nҲар йили 400 млрд. м2 матодантикилганда 60 млрд. м2 қийтиқ, текстил чиқиндилар чиқади. Ҳар йили дунёда 80 млрд. дона турли хил кийимларишлаб чиқарилади. 2 ойдан сўнг уларнинг 4/1 қисми чиқиндига ташланади.\nЎртача одам бугун 60% га кўпроқ кийим сотиб олади. 15 йил илгари бу 25% ни ташкил этган.\nБалки мода орқасидан қувмай зарурат учун кийим сотиб олиб, мамлакатимиз, сайёрамиз тозалигига ҳисса қўшармиз? Фақат табиий маҳсулотдан ишлаб чиқарилган матоларни ишлатармиз?